Komora dostavila Vladi RS set aktivnosti za rasterećenje privrede i stvaranje povoljnijeg poslovnog okruženja | Područna privredna komora – Trebinje\nBy veselins 17/06/2022 PKRS No Comments\nRazmatrajući trenutno stanje u privredi Republike Srpske, sa posebnim osvrtom na aktuelnu situaciju koja je prouzrokovana kontinuiranim rastom cijena sirovina, repromaterijala i energenata, Upravni odbor Privredne komore Republike Srpske usvojio je zaključak u kojem se navodi da je u cilju bržeg i kvalitetnijeg donošenja odluka od značaja za privredu Republike Srpske, rasterećenja privrede, te stvaranja povoljnijeg poslovnog okruženja, hitno potrebno preduzeti sljedeće aktivnosti, koje je Komora dostavila i Vladi Republike Srpske:\nObavezne konsultacije Vlade Republike Srpske sa Privrednom komorom Republike Srpske prilikom izrade propisa od značaja i uticaja na privredu i to u skladu sa odredbama Zakona o PKRS kojima je definisano da Narodna skupština i Vlada RS dostavljaju na razmatranje Komori nacrte i prijedloge zakona i drugih propisa iz oblasti privrede i od interesa za privredu. Vlada razmatra mišljenje Komore i obavještava je o svojim stavovima. Shodno, Upravni odbor Privredne komore Republike Srpske izražava neslaganje sa načinom donošenja Odluke o izmjeni Odluke o najnižoj plati u Republici Srpskoj za 2022. godinu, te Odluke o izmjeni Odluke o utvrđivanju uvećanja plate, visine primanja po osnovu rada i visine pomoći radniku kojima su nametnuta dodatna opterećenja privrednim subjektima bez mogućnosti dostavljanja primjedbi ili komentara.\nOvde posebno treba istaći i da je Zakonom o radu RS, propisano da najnižu platu u Republici utvrđuje Vlada Republike Srpske na prijedlog Ekonomsko-socijalnog savjeta u posljednjem kvartalu tekuće za narednu godinu, te da je Vlada u 2022. godini već dva puta mijenjala iznos najniže plate, što je u suprotnosti sa navedenom odredbom Zakon o radu.\nImajući u vidu da se posljednjim povećanjem najniža plata značajno približila prosječnoj plati u Republici Srpskoj, što dodatno opterećuje politiku određivanja plata u privredi, jer negativno utiče na motivaciju visokokvalifikovane radne snage i stvara dodatni pritisak u ovom pravcu, neophodno je hitno definisati mjere koje će stvoriti uslove za rasterećenje poslovnih subjekata poreskih davanja. Stoga, Upravni odbor Komore predlaže da se izvrše izmjene i dopune Zakona o porezu na dohodak – po hitnom postupku, na način da se u poreska oslobađanja uvrste regres i topli obrok u slučajevima kada privredni subjekti ne vrše samostalno pripremu toplog obroka, niti koriste usluge keteringa do određenog iznosa ili procenta. Dodatno smatramo da je zbog ravnopravnijeg sistema oporezivanja potrebno definisati i uvesti platne razrede prilikom oporezivanja poreza na dohodak, po uzoru na države regiona – Republiku Hrvatsku i Republiku Sloveniju.\nJedna od mjera podrške privredi u uslovima trenutne krize jeste suspenzija primjene člana Zakona o akcizama BiH na određeno vrijeme, tako da se suspenduje naplata akcize (putarine kao vrste indirektnog poreza) za puteve, te za izgradnju autoputeva i izgradnju i rekonstrukciju drugih puteva do kraja godine. Na taj način bi se djelimično ublažili negativni efekti energetske krize koji dovode do enormnog skoka cijena naftnih derivata.\nNa tržištu rada evidentan je veliki nedostatak radne snage u svim sektorima privrede, kako u proizvodnim, tako i u uslužnim djelatnostima i taj nedostatak sve više opterećuje kontinuirano obavljanje poslovnih procesa. Kako bi se dobila adekvatna slika stanja ponude i potražnje radne snage evidentirane kod Zavoda za zapošljavanje RS neophodno je hitno uvesti promjene u sistemu vođenja evidencije kod ovog organa, tako da se precizira broj nezaposlenih koji su spremni da rade, struktura tih nezaposlenih, njihova kvalifikacija, starosna dob, prethodno radno iskustvo itd., te učiniti ponudu radne snage transparentnijom.\nDodatno, iz budućih programa podrške zapošljavanju koje provodi Zavod za zapošljavanje RS isključiti javna preduzeća, javne ustanove, upravne organe i organizacije na republičkom i lokalnom nivou kao potencijalne korisnike programa, a raspoloživa sredstva u potpunosti usmjeriti u privredni sektor kako bi se ublažio nedostatak radne snage, jer trenutno na tržištu rada Republike Srpske ne postoje zanimanja koja nisu deficitarna.\nZaključno, neophodno je izvršiti analizu svrsishodnosti i efekata utrošenih sredstava iz programa podrške zapošljavanju kako bi se utvrdilo na koji način se raspodjeljuju predmetna sredstva i koji su rezultati ostvareni, posebno u dijelu koji se odnosi na korištenje programa podrške u privredi.\nU cilju bar djelimičnog rješavanja krize u oblasti snabdijevanja šumskim drvnim sortimentima, pristupiti izradi i donošenju Zakona o preradi drveta koji bi na adekvatniji način regulisao prioritetno snabdijevanje šumskim drvnim sortimentima domaćih prerađivača, ali riješio i pitanje izvođača radova u oblasti šumarstva, kao i pitanje odgovornosti za nepoštovanje odredbi o snabdijevanju.\nSistem javnih nabavki u Bosni i Hercegovini može se koristiti kao alat kojim bi se obezbijedio oporavak privrede i smanjio uticaj krize, ali za to je neophodno da ugovorni organi u budućim tenderima omoguće primjenu Zakonom o javnim nabavkama predviđenog izuzetka koji se odnosi na odredbu o promjenjivosti cijena. Ovo zahtjeva da ugovorni organi utvrde objektivna pravila o promjenjivosti cijene i ta se odredba unosi u ugovor o javnoj nabavci, a upravo ovaj zakonski izuzetak je neophodan u uslovima krize, poskupljenja i vanrednih okolnosti na globalnom nivou koje naša privreda trpi, a ne može na njih uticati, niti ih ublažiti. Odredba o promjenjivosti cijena predviđena je i u Glavi XIII Zakona o obligacionim odnosima, na koji upućuje i sam Zakon o javnim nabavkama, tako što propisuje da se ugovor o javnoj nabavci zaključuje u skladu sa zakonima o obligacionim odnosima u BiH, a odredbe ovih zakona primjenjuju se i u pogledu odgovornosti ugovornih strana za ispunjavanje obaveza iz ugovora o javnoj nabaci.\nU uslovima poremećenih tržišnih zahtjeva, enormnih poskupljenja i nepredviđenih promjena sa kojima se suočava naša privreda, moraju se iskoristiti sve zakonom predviđene mogućnosti koje bi ublažile posljedice ove situacije, a to je svakako primjena klauzule o promjenjivosti cijene u postupku javnih nabavki, koja bi bila bazirana na statističkim podacima o promjenama cijena robe i usluga koje su predmet javne nabavke.\nDodatno, nadležni organi moraju pronaći rješenje za već potpisane ugovore o javnim nabavkama, kako bi se odblokirale investicije čija je implementacija zaustavljena zbog prethodno izloženih poremećaja u lancima snbdijevanja i poskupljenjima. U suprotnom, ukoliko se ne preduzmu predložene mjere rezultat će biti potpuno zaustavljanje investicija i ugrožen opstanak privrednih društava, posebno iz oblasti građevinarstva.\nImajući u vidu negativne uticaje koji su izazvani pojavom pandemije, a koji su dodatno pojačani nastupanjem energetske krize, poskupljenjem repromaterijala i sirovina, produžavanjem rokova isporuke, prekidom lanaca snabdijevanja, Vlada Republike Srpske bi trebala hitno pristupiti primjeni principa upravljanja u kriznim situacijama, jer je izložena situacija bliska vanrednom stanju, i posvetiti se formiranju kriznog menadžmenta na nivou Republike Srpske, sa ciljem hitnog djelovanja, definisanja mjera za ublažavanje posljedica krize, izmjene propisa i donošenja odluka koje bi uticale na smanjenje negativnih uticaja i pružanje podrške oporavku privrede. Ukoliko se procjeni da je to neophodno, rješenje može biti i u uvođenju vanrednog stanja kao načina za olakšano donošenje odluka u cilju brzog djelovanja i očuvanja privrede Republike Srpske, po uzoru na Republiku Mađarsku.\nOd Vlade Republike Srpske očekuje se da putem svojih predstavnika u zajedničkim organima na nivou BiH, inicirana primjenu predloženih mjera koje su u nadležnosti organa i organizacija na BiH nivou, sa ciljem rasterećenja privrede i ublažavanja posljedica krize.


Izvor: Moj Novi Sad arhiva vesti 08.01.2021 - Naslovi.net\nIzvor: Moj Novi Sad arhiva vesti 08.01.2021\n"Fajzerova" studija pokazala da je vakcina efikasna i protiv novog soja korona virusa\nNajnovija "Fajzerova" studija pokazala je da vakcina protiv korona virusa, koju su proizveli ta američka kompanija i nemački "Bajontek", deluje i na glavne mutacije u visoko prenosivom novom soju virusa otkrivenom u Velikoj Britaniji i Južnoj Africi… »\nIZJZV: Broj novozaraženih koronom u padu zbog manjeg broja zahteva za testiranjem tokom praznika\nTokom prethodnog dana u pokrajini su registrovana 383 nova slučaja infekcije Kovid-19, saopštio je Institut za javno zdravlje Vojvodine. Najveći broj novoobolelih registrovan je u Novom Sadu – 77, što je za 81 manje nego dan ranije. – Manji broj… »\nRaspored sahrana i ispraćaja za subotu, 9. januar\nJavno komunalno preduzeće "Lisje" objavilo je raspored sahrana i ispraćaja na teritoriji Grada Novog Sada za sutra, 9. januar 2021. godine. • Nedeljko (Luka) Borovčanin (1943), 9.00 - ispraćaj • Ranko (Branko) Plavšić (1941) 9.45 - ispraćaj •… »\nKOVILJ: Tokom 16 godina rada, kroz "Zemlju živih" prošlo skoro četiri hiljade ljudi (FOTO)\nPredsednica Skupštine Grada Novog Sada MSc Jelena Marinković Radomirović posetila je danas manastir u Kovilju, u okviru kojeg radi manastirska terapijska zajednica "Zemlja živih", za osobe koji se leče od bolesti zavisnosti, saopšteno je iz gradskog… »\nU novosadskim bolnicama leči se 341 kovid pacijent\nU bolnicama u Novom Sadu trenutno se nalazi 341 oboleli od korona virusa, dok su na respiratoru 42 pacijenta. U Kliničkom centru Vojvodine trenutno se od Kovida-19 leči 240 pacijenata, a njih 28 je na mehaničkoj ventilaciji. U Vojnoj bolnici u… »\nVIDEO: Vojvodina zvanično predstavila Milana Kosanovića kao novog sportskog direktora\nFudbalski klub Vojvodina danas je zvanično predstavio Milana Kosanovića kao svog novog sportskog direktora. Tim povodom, medijima su se obratili predsednik FK Vojvodina Dragoljub Samardžić i novi sportski direktor Milan Kosanović. Da podsetimo, ovaj… »\nDnevni horoskop za petak, 8. januar\nOtkrijte šta vam zvezde predviđaju za današnji dan. Višak slobodnog vremena vam daje prostora da se u sebi preispitujete da li je put kojim idete baš pravi. Potreba za promenom ne dolazi zbog realno loše situacije već su u pitanju mnogo dublji… »\nRadosne vesti iz Betanije: Za dva dana rođene 32 bebe\nDečaci bili brojniji tokom praznika. Kako javljaju iz Klinike za ginekologiju i akušerstvo u Novom Sadu, od 6. januara (sreda) u sedam časova, do 8. januara (petak) u isto vreme, u ovoj zdravstvenoj ustanovi rođene su 32 bebe – 15 devojčica i 17… »\nSmrtnost u Srbiji prošle godine povećana za tri odsto\nSrbija je u 2020. godini ostala bez 44.000 stanovnika, a tu se ne računaju oni koji su se iselili iz zemlje. Ako se postojeći trendovi nastave za 30 godina Srbija će imati tek oko 4,5 miliona stanovnika. Ove podatke izneo je ministar za brigu o… »\n08.01.2021 Moj Novi Sad, kategorije


Izraelska vojska u stanju povišene borbene gotovosti - Sputnjik Srbija\n04:08 01 Decembar 2020\nIzraelska vojska u stanju povišene borbene gotovosti\n21:15 08.05.2018 (osveženo 21:36 08.05.2018) Preuzmite kraći link\nIzraelska vojska je primetila „čudnu aktivnost“ iranskih snaga u Siriji.\nIzraelska vojska je podignuta u stanje borbene gotovosti, kao i sistemi PVO, dok je naređeno da se skladišta na Golanskoj visoravni otvore.\n„Zbog neobične aktivnosti iranskih snaga u Siriji odlučeno je da se ojača odbrana na Golanskoj visoravni i otvore skloništa. Odbrambena sredstva i naše snage se nalaze u stanju povećane borbene gotovosti“, naveli su u izraelskoj vojsci.\nU saopštenju se govori da je izraelska vojska spremna za različite scenarije razvoja događaja i oštro će reagovati na sve akcije usmerene protiv države.\nMinistar odbrane Izraela Avigdor Liberman smatra da je izlazak SAD iz nuklearnog sporazuma hrabar korak.\n„Predsednik Tramp, slobodni svetski lider, saopštio je danas režimu ajatolaha jasno i odlučno: dosta je bilo! Iran je diktatura koja podržava i finansira terorizam i smrt u celom svetu. Iran je sam teroristička tvorevina koja želi nuklearno oružje. To je hrabar korak koji će dovesti do pada ovog užasnog i surovog režima“, napisao je Liberman na Tviteru.\nPremijer Izraela Benjamin Netanijahu je podržao odluku američkog predsednika o izlasku Irana iz nuklearnog sporazuma sa Iranom.


Konačni rezultati - Samoopredeljenje prvo sa 26,16 odsto glasova :: Vesti\nVesti / Konačni rezultati - Samoopredeljenje prvo sa 26,16 odsto glasova\nKonačni rezultati - Samoopredeljenje prvo sa 26,16 odsto glasova\nIzvor: Foto: Beta/Saša Đorđević\nSrpska lista je osvojila 6,7 odsto, a van parlamenta je ostala koalicija Socijaldemokratska inicijativa, Alijansa novo Kosovo i Partija pravde koja je osvojila 4,98 odsto.\nSrpska lista šesta na izborima, najviše glasova Jasmini Dedić\nPo konačnim rezultatima prevremenih parlamentarnih izbora na Kosovu, najviše glasova među kandidatima Srpske liste dobila je Jasmina Dedić, 19.703.\nNa drugom mestu je Miloš Perović, na trećem mestu Verica Ćeranić, a četvrti je Igor Simić.\nPeti poslanik po broju osvojenih glasova je Zoran Mojsilović, dok je šesti Ivan Teodosijević.\nSlede Miljana Nikolić, Branislav Nikolić, Ljubinko Karadžić, a na poslednjem mestu od deset poslanika Srpske liste je Slavko Simić.\nSrpska lista je šesta po broju glasova na izborima, odnosno 6,7 odsto ukupnog broja glasova, a osvojila je svih deset mesta garantovanih za srpsku zajednicu.\nKosovo izbori samoopredeljenje srpska lista cik rezultati izbora\nPočela ekshumacija posmrtnih ostataka lica koja se vode kao nestala u rudniku\nManji odziv na izborima za gradonačelnika Podujeva i Severne Mitrovice


DC:Kongresmenki Bojbert neće biti dozvoljeno da nosi pištolj\nTanjug 4. januara 2021. 20:35\nVAŠINGTON – Načelnik policije Vašingtona Robert Konti Treći izjavio je danas da će policija sprečiti novoizabranu zastupnicu u Predstavničkom domu, republikanku iz države Kolorado Loren Bojbert, da ostvari svoj plan i šeta se po prestonici SAD sa pištoljem marke Glok.\n„Ona je sigurno upoznata sa striktnim propisima u Vašingtonu i zabrani nošenja vatrenog oružja. Ona će biti kažnjena kao i svaki drugi građanin koga u Vašingtonu uhvatimo sa vatrenim oružjem“, poručio je načelnik policije Konti, prenosi portal Politiko.\nKongresmenka Bojbert izjavila je da ne namerava da se odvaja od svog pištolja ni u zdanju Kongresa gde je kongresmenima dozvoljeno da unesu lično oružje, ali pod uslovom da odmah bude predato na čuvanje nadležnim službama bezbednosti.\nRuski opozicionar Navaljni će biti u zatvoru do naredne…\nLitvanija, Letonija i Estonija za restriktivne mere Rusiji\nAbas sa jordanskim i egipatskim obaveštajcima i izborima


Odbornik iz SNS neće da glasa za budžet Niša zbog zbog malog ulaganja u sport – Gerila\nGerila > Politika > Odbornik iz SNS neće da glasa za budžet Niša zbog zbog malog ulaganja u sport\nobjavljeno na Dec. 16, 2021 u 2:05 pm\nOdbornik SNS i trener Odbojkaškog kluba „Niš“ Dragan Svetozarević kazao je na današnjoj sednici Skupštine grada Niša da neće da glasa za predloženi budžet grada za 2022. godinu jer je „ovo već druga godina kako se slabo ulaže u sport“.\n“Pristao sam da budem na listi SNS kao nestranačka ličnost jer sam prepoznao ideju, posebno u oblasti sporta. Međutim, sve je stalo u ovoj godini jer je budžet predvideo svega 200 miliona dinara. Sada je predloženo da za sport bude izdvojeno svega 150 miliona dinara, tako da ne moogu da glasam za takav predlog budžeta“, rekao je on za skupštinskom govornicom.\nOn je napomenuo da ga je najviše sramota jer je „predsednik Srbije Aleksandar Vučić u Nišu morao da nama kaže da treba da ulažemo u spoort i kulturu“.\n„Zašto bežimo do toga da pratimo politiku države? Ja za ovakav predlog neću da glasam, a vi kolege odbornici glasajte po svojoj savesti. Ako imamo savesti glasaćemo za našu decu“, poručio je Svetozarević.\nSvetozarevićev govor je podržao jedino bivši naprednjak, sadašnji odbornik Ruske stranke, koji je predsednik vaterpolo kluba “Nais“.\nOdbornik iz redova SNS Nikola Ilić podržao je predloženi budžet za sport uz opasku da „ni grad Barselona ne ulaže u tamošnji fudbalski klub da on kupi Mesija“.\nProšle subote u vreme dok je Vučić bio u Nišu, vaterpolisti, stručni štab i rukovodstvo niškog vaterpolo kluba protestovali su ispred Gradske kuće i zatražili od predsednika Srbije da odbrani niški sport.


POČELO ''LETO NA TRGU GALERIJA'' | Novi Sad\nPočetna stranica › POČELO ''LETO NA TRGU GALERIJA''\nPOČELO ''LETO NA TRGU GALERIJA''\nPredstavljanjem novootvorenog Srpskog crkvenog muzeja u Sentandreji i nastupom pijanistkinje Rite Кinke, koja je izvela dela čuvenih mađarskih kompozitora Franca Lista i Bele Bartoka, počelo je ovogodišnje ''Leto na Trgu galerija''.\nTokom te manifestacije, tri muzejske ustanove nude publici besplatne kulturno-umetničke programe na otvorenom, od 22. juna do 29. avgusta. Galerija Matice srpske, Spomen-zbirka Pavla Beljanskog i Galerija likovne umetnosti poklon zbirka Rajka Mamuzića, svojim kolekcijama i najrazličitijim programima oživljavaju Trg galerija i čine ga umetničkim središtem Novog Sada.\n- Ova manifestacija je ponos našeg grada. Programi, koji su raznoliki, kvalitetni i besplatni, nude nam priliku da saznajemo više o različitim kulturama, i o različitim poljima umetničkog stvaralaštva. Trg galerija tokom leta ostvaruje svoju punu svrhu, jer postaje mesto okupljanja ljudi, i promocije najvećih nematerijalnih vrednosti koje stvaraju. Gradska uprava za kulturu najsanažnije podržava udruživanje ustanova kulture oko programa kojih se ne bi postidela ni jedna Evropska prestonica kulture. Siguran sam da će ovog leta Novi Sad biti primamljiva destinacija za provođenje kvalitetnog vremena i uživanje, zahvaljujući upravo manifestacijama kao što je ova, koja je ujedinila naše tri renomirane muzejske ustanove – naglasio je član Gradskog veća za kulturu Dalibor Rožić.\nManifestacija predstavlja primer dobre prakse u oblasti saradnje muzejskih ustanova, ambasada, kulturnih instituta i centara stranih zemalja i doprinosi promociji i razumevanju različitih kultura. Bogat program ''Leta na Trgu galerija'' obuhvata koncerte, filmske projekcije, predavanja, pozorišne putopise i mnogo drugih atraktivnih sadržaja, a detaljan pregled dešavanja dostupan i je i na http://www.galerijamaticesrpske.rs/dogadjaji.html


Novih pet destinacija "Viz era" iz Srbije u Evropu - Forum sajta KoZnaZna\nNovih pet destinacija "Viz era" iz Srbije u Evropu\nAutor Tema: Novih pet destinacija "Viz era" iz Srbije u Evropu (Pročitano 2244 puta)\n« poslato: Septembar 01, 2010, 04:20:19 posle podne »\nPredsednik avio kompanije Jožef Varadi najavio\nMađarska niskotarifna avio kompanija "Viz er" otvoriće nove linije za pet destinacija u Evropi, a u planu je i otvaranje operativne baze tog avioprevoznika u Srbiji, u aprilu naredne godine, najavio je danas predsednik "Viz era" Jožef Varadi.\nOn je, na konferenciji za novinare povodom proširenja poslovanja te kompanije u Srbiji, najavio da će prve dve nove linije otvoriti u decembru i to za Rim i Malme (Švedska), a u aprilu 2012. godine planirano je otvaranje linija za Stokholm, Ajndhoven i Minhen.\nAvioni "Viz era" za Rim i Malme počeće da saobraćaju od 15. decembra, tri puta nedeljno za italijansku prestonicu, a dva puta za Švedsku. Letovi za Ajndhoven, prema najavama, biće uvedeni od 1. aprila i saobraćaće dva puta sedmično, dok će linije za Minhen i Stokholm biti otvorene od 3. aprila, takođe dva puta u toku nedelje.\nPredsednik "Viz era" rekao je da će, zajedno sa već pokrenutim letovima za Dortmund i London, ukupno sedam novih linija iz Srbije opsluživati oko 300.000 putnika u prvoj godini.\nVaradi je najavio da će, u skladu sa planiranim proširenjem poslovanja i otvaranjem operativne baze, zaposliti i oko 30 - 40 ljudi iz Srbije, a cilj te "lou-kost" kompanije je da postane lider na srpskom tržištu.\nOn je rekao da se karte za "Viz er" već mogu kupiti putem internet sajta te kompanije i najavio da će na njihovoj veb prezentaciji uskoro biti uveden i srpski jezik.\nOdg: Novih pet destinacija "Viz era" iz Srbije u Evropu\n« Odgovor #1 poslato: Septembar 02, 2010, 07:45:25 pre podne »\nNajniža cena karte u jednom smeru, uključujući sve takse, iznosi 24,99 evra.\nVaradi je, povodom proširenja poslovanja te kompanije u Srbiji, najavio da će prve dve nove linije za Rim i Malme (Švedska) startovati u decembru, a u aprilu 2011. godine planirano je otvaranje linija za Stokholm, Ajndhoven i Minhen.\nS obzirom na to da ova kompanija od juna već leti iz naše prestonice za Dortmund i London, predsednik „Vizera“ rekao je da će, ukupno sedam novih linija iz Srbije imati oko 300.000 putnika u prvoj godini.\nVaradi je najavio da će, u skladu sa planiranim proširenjem poslovanja i otvaranjem operativne baze, zaposliti i oko 30-40 ljudi iz Srbije, a cilj te loukost kompanije je da postane lider na srpskom tržištu.\nOn je rekao da se karte za „Vizer“ već mogu kupiti putem internet sajta kompanije i najavio da će na njihovoj internet prezentaciji uskoro biti uveden i srpski jezik.\nDestinacija Broj letova Prvi let\nRim 3 puta nedeljno 15.decembar\nMalme 2 puta nedeljno 15.decembar\nStokholm 2 puta nedeljno 3. april\nAjndhoven 2 puta nedeljno 1. april\nMinhen 2 puta nedeljno 3. april


Euro NCAP proglasio najbezbednije automobile za 2018. godinu - Vrele gume\ndec. 12, 2018 u 5:21 pm\n12 decembra, 2018 2 KomentaraA-ClassESEuroNCAPHyundaiLexusMercedes-BenzNexo\nEuro NCAP je proglasio najbezbednije automobile za 2018. godinu u tri klase.\nNajbezbedniji automobil u klasi „malih porodičnih automobila“ je Mercedesov predstavnik u C segmentu, nova generacija modela A klase. Ovaj kompaktni hečbek se na testovima pokazao kao bezbedniji od svih rivala, te je dobio ocenu od 96% za zaštitu odraslih putnika, 91% u oblasti zaštite dece unutar vozila, kao i 92% za zaštitu pešaka. Za aktivne bezbednosne sisteme A klasa je dobila ocenu 75% i na taj način je postala najbolje ocenjen automobil ove godine na testu sudara koji sprovodi Euro NCAP. Ovaj model je bio na testu naše redakcije, a šta o njemu misli naš urednik, Miodrag Piroški, pogledajte ovde.\n„Zlatnu medalju“ u klasi „velikih porodičnih automobila“ dobio je Lexus ES. Ovaj prelepi sedan, koji je u gami kompanije Lexus zamenio model GS, dobio je 5 zvezdica i ocenu od 91% za zaštitu odraslih putnika, 87% u oblasti zaštite dece i 90% u oblasti zaštite pešaka. Kada je reč o bezbednosnim sistemima, ovaj model je dobio ocenu od 77%.\nTakođe, po prvi put ikad, Euro NCAP je dodelio nagradu i za najbezbedniji elektrificirani model, a pobednik u toj kategoriji je Lexus ES 300h.\nHyundai je dobio nagradu u klasi „velikih off-road“ modela, a u toj klasi je za najbezbedniji automobil proglašen model Nexo. Ovaj krosover je dobio ocenu od 94% za zaštitu odraslih putnika, 87% u oblasti zaštite dece i 67% u oblasti zaštite pešaka, dok su njegovi bezbednosni sistemi dobili ocenu od 80%, što mu je donelo 5 zvezdica.\n„Tokom ove godine smo uveli nekoliko novih testova“, rekao je generalni sekretar Euro NCAP organizacije, Majkl vanRatingen. „Ovogodišnji pobednici jasno demonstriraju da proizvođači automobila teže ka najvišim standardima u oblasti zaštite putnika i pešaka, a Euro NCAP je tu da im ukaže na nedostatke“, dodao je on.\nVolkswagen u centru još jednog skandala - Vrele gume каже:\n13 decembra, 2018 у 11:09\n[…] Euro NCAP proglasio najbezbednije automobile za 2018. godinu […]\n12 decembra, 2018 у 18:33\nSvaka čast za Renault, opet njihov auto najbezbjediji 😄😄😄😄


Mladost i sport - La France en Serbie\nNaslovna strana > Aktuelnosti u oblasti saradnje > Mladi, sport i društvo > Mladost i sport\nDvadeset godina posle svog prvog svetskog kupa, francuska reprezentacija u fudbalu je po drugi put prvak sveta!\nPodržimo ženske vaterpolo ekipe Srbije i Francuske koje će se suočiti na Tašmajdanu 2. juna 2018.\nTri medalje za Francusku u beogradskoj Areni.\nGrad Pariz se nadmeće da bude domaćin Olimpijskim i Paraolimpijskim igrama 2024. Ministarstvo za spoljne poslove i međunarodni razvoj MAEDI, u svojstvu člana osnivača, pokrenulo je svoju podršku kandidaturi, u koju je uključena i cela mreža francuskih diplomatskih predstavništava u inostranstvu.\nKošarkašica Nataša Kovačević i ambasadorka učestvovale u snimanju dokumentarnog filma koji je posvećen njenom povratku svetu sporta posle nesreće .\nOtvaranje fudbalskog prvenstva Euro 2016 u ambasadi Francuske\nU petak 10. juna u francuskoj rezidenciji okupili su se zaljubljenici u fudbal kako bi zajedno gledali utakmicu izmedju Francuske i Rumunije na otvaranju Evropskog prvenstva u fudbalu koje se održava u Francuskoj od 10. juna do 10.jula 2016.\nEuro 2016 :Francuska je domaćin evropskom fudbalu !\nPovodom evropksog prvenstva u fudbalu koje se održava od 10. juna do 10. jula, UEFA Euro 2016, Francuska će da ugosti milion i po posetilaca iz celog sveta.\nFrancuska ambasada čestita od srca Novaku Đokoviću na prvoj pobedi na francuskom međunarodnom turniru Rolan-Garos.


Tag / Oklahoma Tenders / Vesti online\nNBA: Pobede Klivlenda, LA Klipersa i Čikaga\nKošarkaši Klivlenda pobedili su noćas na gostujućem terenu Oklahomu sa 114:104 i prekinuli niz od tri poraza u NBA ligi.\nNBA: Pobede Oklahome, Filadelfije i Hjustona\nKošarkaši Oklahome pobedili su noćas na svom terenu Majami sa 112:95 i ostvarili devetu uzastopnu pobedu u NBA ligi.\nNBA: Pobede Oklahome, Milvokija, Finiksa i Čikaga\nKošarkaši Oklahome pobedili su noćas na gostujućem terenu San Antonio sa 111:105 i preuzeli prvo mesto u Zapadnoj konferenciji u NBA ligi.\nNBA: Pobede Oklahome, Majamija i Minesote\nKošarkaši Oklahome pobedili su noćas na svom terenu Portland sa 105:97, zahvaljujući dobroj igri Kevina Duranta koji je postigao 46 poena.\nNBA: Durant brojao do 54, povratak Ronda!\nRežon Rondo se vratio posle godinu dana pauze, učenik preslišao učitelja - Portland lagano dobio San Antonio, dok je Filadelfija, kao po navici, doživela novi poraz od Majamija.\nNBA: Moćni Peković nije pomogao Minesoti!\nRaduljica igrao samo tri minuta u porazu Milvoki Baksa.\nNBA: Oklahoma pobedila Njujork\nNBA: Pobede San Antonija i Oklahome\nNBA: Porazi Sparsa i Portlanda, Nedović postigao četiri poena\nKošarkaši Oklahome pobedili su u noći između srede i četvrtka, na svom terenu, San Antonio sa 94:88 i prekinuli niz Sparsa od 11 uzastopnih pobeda u NBA ligi.\nNBA: Pobede Oklahome i Denvera, poraz Čikaga\nKošarkaši Oklahome pobedili su u noći između četvrtka i petka, na svom terenu, Los Anđeles Kliperse sa 105:91 i ostvarili osmu pobedu u NBA ligi.\n10:38 >> 11:09\nNBA: Tuča u Los Anđelesu, Raduljica dva poena!\nU košarkaškoj NBA ligi prošle noći je odigrano 12 utakmica, a u derbiju su Klipersi iz Los Anđelesa na svom terenu pobedili Oklahomu sa 111:103.\nNBA: Pobeda Oklahome, poraz Lejkersa\nU noći između petka i subote odigrano je 12 mečeva u NBA ligi, a pobede su ostvarili Minesota, San Antonio, Čikago, a Lejskersi su doživeli novi poraz.


Android drugi po popularnosti...možda 2012 godine\nNapisao V.J., 2009-10-09 11:51:33 u Novosti\nUprkos mišljenju nekih lokalnih medija, Windows Mobile nije, ponovićemo, nije najpopularniji operativni sistem namenjen pametnim telefonima. Na mestu najpopularnijeg je svakako Symbian, u svojim različitim izvedbama (S60, UIQ, itd.). Android, operativni sistem za mobilne platforme koji je razvila kompanija Google u ovom trenutku triči na manje o 2% pametnih telefona širom sveta. Međutim, prema analizi kompanije Gartner, ova situacija bi mogla da se promeni u toj meri da bi već 2012. godine tržišno učešće ovog sistema moglo narasti do 14%, što bi ga stavilo na drugu poziciju, odmah iza pomenutog sistema Symbian.\nOvakva tvrdnja svoje utemljenje nalazi u nekoliko činjenica. Pre svega iza ovog projekta stoji kompanija Google koja je rešena ne samo da dalje ulaže u ovaj mobilni OS, već i da proširi gamu cloud-computing usluga i aplikacija za koje se smatra da će privući veliki broj korisnika. Sa druge strane Android donosi mešavinu odličnih karakteristika koje se mogu naći kod drugih operativnih sistema.\nVeć sada Android poseduje izuzetno razvijenu zajednicu koja razvija aplikacije za ovu platformu, što je nešto što smo do sada mogli da vidimo samo kod čeda kompanije Apple, iPhone-a. Sa druge strane, sistem poseduje i mogućnost rada sa više aplikacija, u isto vreme, gotovo podjednako dobro kao što je to slučaj sa sistemima kao što su WinMo i RIM (BlackBerry). Naravno za sada se još uvek niko nije u stanju da jasno složi sliku o tome ko će biti najveći gubitnik ove ekspanzije, odnosno na čiji račun će se Android proširiti u najvećoj meri. Ukoliko želite još jednu temu za špekulisanje u časovima dokolice, upravo ste je dobili.


Užice: I navijači pomažu u čišćenju snega | Mondo\n> Info > Hronika i Društvo Užice: I navijači pomažu u čišćenju snega 0 komentara 05. februar 2012. 17:25 >\nZbog snežnih nepogoda koje su zadesile u Užice, navijači FK "Sloboda Point" organizovali su se i pomažu u raščišćavanju snega u gradu. Foto: Tanjug Pored nadležnis službi, vojske, gražana volontera, pa čak i zatvorenika, koji su zajedno u proteklih nekoliko dana uhvatili lopate u ruke ne bi li omogućili koliko toliko normalan život u snežnim uslovima u gradovima Srbije, u Užicu je u pomoć pritekla i jedna od poprilično prokaženih kategorija - navijači. Naime navijači FK "Sloboda Point" organizovali su se i pomažu u raščišćavanju snega u gradu i uputili su javni poziv svim Užičanima, koji nisu u stanju da sami uklone sneg ispred svojih domova - starcima, invalidima, samohranim majkama - da se jave na dežurni telefon 062-882-45-16 i volonteri i članovi navijača "Borci za Slobodu" u najkraćem roku će im priteći u pomoć.\nU protekla dva dana navijači su bili uključeni u čišćenje snega u šest domaćinstava, a očistili su sneg i na prostoru oko Opšte bolnice Užice, Doma za stare na Zabučju i škole za slušno oštećenu decu, rekao je Tanjugu član navijača Petar Blagojević. "Ima nas oko 50 volontera i podeljeni smo u više ekipa. U protekla dva dana primili smo veliki broj poziva od ugroženih Užičana i trudićemo se da svima ukažemo pomoć. U ovu akciju krenuli smo s ciljem da podsetimo na zaboravljenu solidarnost i da budemo društveno korisni u svojoj lokalnoj zajednici", istakao je Blagojević.\nOn je rekao da je poziv da im se pridruže upućen i svim Užičanima koji smatraju da je solidarnost jedna od vrednosti koja još postoji i koji žele da pomognu drugima u borbi sa snegom. (Tanjug/MONDO) navijači\nFBI ubio poznanika Carnajeva Grad ojadio Aleksinac i okolinu


VLADA RS: Usvojeni zaključci za dodatno unapređenje izbornog procesa\nVlada Republike Srbije usvojila je deset novih zaključaka Radne grupe za saradnju sa Organizacijom za evropsku bezbednost i saradnju i Kancelarijom za demokratske institucije i ljudska prava, kojima se dodatno unapređuje izborni proces u zemlji.\nTakođe, biće dostupne i informacije o kontakt osobama, telefonima i elektronskim adresama u Ministarstvu državne uprave i lokalne samouprave zaduženim za Jedinstveni birački spisak.\nUsvojen je i Zaključak kojim se Ministarstvu državne uprave i lokalne samouprave nalaže da preko Upravne inspekcije vrši nadziranje nad ažuriranjem biračkog spiska, uključujući i mere vanrednog nadzora.\nOd istog ministarstva se traži da organizuje obuku ovlašćenih matičara i zamenika matičara zaduženih da svaki podatak koji utiče na potpunost, tačnost i blagovremenost vođenja biračkog spiska dostavi organu koji je nadležan za donošenje rešenja na kome se zasnivaju promene u biračkom spisku.\nTakođe, naloženo je da se izvrši obuka ovlašćenih lica za vođenje, odnosno ažuriranje Jedinstvenog biračkog spiska, kao i da resorno ministarstvo izradi priručnik za sprovođenje Zakona o jedinstvenom biračkom spisku ("Sl. glasnik RS", br. 104/2009 i 99/2011) za potrebe ovlašćenih lica za vođenje, odnosno ažuriranje biračkog spiska.\nUsvojen je i Zaključak kojim se preporučuje Republičkoj izbornoj komisiji da Uputstvom o sprovođenju izbora za narodne poslanike propiše odredbe kojima bi se bliže uredio javni uvid u zapisnike o radu biračkih odbora.\nMeđu preporukama Radne grupe za saradnju sa Organizacijom za evropsku bezbednost i saradnju i Kancelarijom za demokratske institucije i ljudska prava, a koje je Vlada Republike Srbije usvojila, nalazi se i preporuka Republičkoj izbornoj komisiji da do raspisivanja izbora za narodne poslanike organizuje obuku svih potencijalnih članova biračkih odbora u stalnom i proširenom sastavu, a u vezi sa poslovima koje u skladu sa Zakonom o izboru narodnih poslanika ("Sl. glasnik RS", br. 35/2000, 57/2003 - odluka USRS, 72/2003 - dr. zakon, 75/2003 - ispr. dr. zakona, 18/2004, 101/2005 - dr. zakon, 85/2005 - dr. zakon, 28/2011 - odluka US, 36/2011 i 104/2009 - dr. zakon) obavljaju birački odbori.\nTakođe je usvojeno da se preporuči Republičkoj izbornoj komisiji da Uputstvom o sprovođenju izbora za narodne poslanike propiše odredbe kojima bi se bliže uredilo praćenje rada organa za sprovođenje izbora od strane domaćih i stranih posmatrača, kao i odredbe koje bi se odnosile na omogućavanje građanima da po zahtevu obave uvid u izvod iz biračkog spiska nakon glasanja.


S-400 zatvorio nebo iznad Murmanska: Odbijen napad „neprijatelja“ /video/ - Sputnjik Srbija\n11:23 04 Decembar 2020\nUdarna vest: U eksploziji u Aberdarevoj povređene tri osobe, potvrđeno Sputnjiku\n14:09 27.03.2020 Preuzmite kraći link\n„U prvoj fazi, jedinice, koje su raspoređene u Murmanskoj oblasti, krenule se do planirane lokacije. Nakon operativnog razmeštanja lansirnih sistema, izvršene su topografske i orijentacione procene na toj lokaciji, kako bi se doveli u borbeni režim. Takođe su prikupljeni podaci o vazdušnoj situaciji, zatim su praćeni i uslovno uništeni vazdušni ciljevi“, navodi se u saopštenju.\nSledeća faza izvođenja vežbi podrazumevala je uništavanje svih ciljeva i odbijanje napada uslovnih neprijatelja, kao i savladavanje „neprijateljskog“ područja.\nMobilni raketni bacači mogu se kretati i van puta, a vreme aktivacije iz inicijalnog položaja je pet minuta.\nInače, ovaj PVO sistem je 2015. godine bio prebačen i u Siriju kako bi štitio rusku avio-bazu Hmejmim.\nvežbe, PVO, Murmansk, S-400 „Trijumf\n04/12 11:19 Rusija najavila nove velike zajedničke vojne vežbe sa Belorusijom „Zapad 2021“\n04/12 11:02 U eksploziji u Aberdarevoj povređene tri osobe, potvrđeno Sputnjiku\n04/12 10:44 Uživo iz Aberdareve: Sputnjik na mestu eksplozije koja je jutros potresla centar Beograda /video/\n04/12 10:42 Apelacioni sud potvrdio rešenje o pritvoru Duška Kneževića\n04/12 10:36 Sputnjik saznaje: Ispred zgrade u Aberdarevoj eksplodirala boca nepoznatog porekla


Izbori u SAD — Cenzolovka\nPiše Astrid Prange\nReferendum o „Bregzitu“, izbori u SAD sa Trampom ili izbori u nemačkoj pokrajini Saksonija-Anhalt: istraživači javnog mnjenja tri puta su grešili. Da li su predizborne ankete postale neprecizne?\nJuTjub (YouTube) od danas uklanja sav sadržaj u kojem se tvrdi da su "masovne prevare ili greške" dovele do promene rezultata predsedničkih izbora održanih 3. novembra u SAD, saopštila je uprava te platforme.\nTwitter će predati kontrolu nad predsedničkim nalogom @POTUS Džou Bajdenu nakon što položi zakletvu za američkog predsednika, čak i ako sadašnji predsednik Donald Tramp ne prizna poraz, preneli su u petak američki mediji.\nOd trenutka kada je Donald Tramp počeo da iznosi opasne dezinformacije o lečenju koronavirusa, koje su dovele i do smrtnih slučajeva, američki mediji posebno pažljivo proveravaju sve što predsednik kaže. Zbog opasnosti od sukoba u američkom društvu, pred izbore su neki mediji odlučili da ne prenose dezinformacije o rezultatima glasanja. Sagovornici Cenzolovke smatraju da nema govora o cenzuri kada je u pitanju prekid prenosa Trampovog obraćanja uživo\nFejsbuk produžio zabranu političkog oglašavanja za još mesec dana\nDonald Tramp, aktuelni predsednik SAD doživeo je sinoć da sedam američkih televizija prekine prenos njegovog obraćanja, jer je objavio da je pobedio (što je očigledna laž). I Tviter je počeo da mu tvitove u kojima govori neistine prekriva upozorenjima, što je dokaz da, čak i ako si aktuelni predsednik Amerike, ne može baš sve da prođe.\nFoks njuz, koji otvoreno podržava Trampa, prvi je objavio da je aktuelni predsednik SAD izgubio Arizonu i demantovao informacije da je pobedio u državama u kojima su se još brojali glasovi, dok je protrampovski tabloid Njujork post objavio da predsednik iznosi neosnovane tvrdnje o izbornim prevarama. Neki od najvećih američkih medija tokom veoma neizvesnih izbora objavljuju samo zvanične rezultate\nPiše Majkl Kvin\nI dok američki glasači budu čekali da čuju ko će biti sledeći predsednik, Tviter Fejsbuk, Gugle i druge internet kompanije biće zauzete radeći nešto drugo: Nadgledaće svoje veb lokacije i odlučivaće da li će i kada da zaustave širenje dezinformacija. Posle američkih izbora 2016. godine, tokom kojih su su internet kompanije kritikovane zbog toga što su akterima koje su finansirali stranci dozvolile da koriste njihove mreže za širenje dezinformacija, obećale su da će preduzeti korake za bolju zaštitu svojih veb lokacija.\nTviter opet kaznio Trampa zbog tvita o pobedi\nAmerički predsednik Donald Tramp proglasio je danas na Tviteru pobedu na izborima, što je odmah izazvalo reakciju rukovodstva ove društvene mreže.\nSuočeni s rizikom da istrčavanje s proglašenjem pobednika predsedničkih izbora može dodatno da rasplamsa ionako velike tenzije u društvu, najveći američki mediji će u postizbornoj noći držati nogu na kočnici i čekaće da rezultate prvo saopšti agencija Asošijeted pres. AP neće objavljivati ko je „najverovatniji pobednik“ u određenim državama, već će proglasiti pobednika tek kad u to budu sigurni\nAmerički predsednik Donald Tramp sam je objavio televizijski intervju pre nego što ga je prikazala televizija, a taj neuobičajen potez opravdao je time što je hteo da pokaže da je novinarka pristrasna.\nPišu Denis Kolundžija i Marija Šajkaš (Njujork)\nI Bajden i Tramp uspeli su sinoć da iskažu dovoljnu dozu respekta i za pravila predsedničke debate – koju su prethodno bacili u blato i izgazili – i za moderatorku Kristen Velker. U svojim prvim reakcijama američki novinari su istakli da je ona obavila odličan posao, a neki su je čak proglasili pobednicom debate\nDruštvene mreže, dezinformacije i američki izbori\nPiše Armin Tufo\nVelike tehnološke kompanije pokušavaju spriječiti ponovno strano uplitanje u izborne procese u SAD.\nTviter je uz tvit Donalda Trampa, u kojem on tvrdi da je imun na koronavirus, stavio upozorenje da objava američkog predsednika krši pravila za sprečavanje širenja dezinformacija o kovidu-19.\nDruštvena platforma Tviter saopštila je da će ukloniti tvitove koji pozivaju ljude da se mešaju u američki izborni proces ili izborne rezultate, uključujući i nasiljem i najavila uvođenje više oznaka i ograničenja kako bi se usporilo širenje dezinformacija.\nPiše Stiv Herman\nFacebook je u sredu zabranio oglase da su izbori privara, koji sugerišu da rezultati američkih predsedničkih izbora neće biti valjani i oglase u kojima se napada metoda glasanja.\nFejsbuk je objavio da neće prihvatati nove političke reklame u nedelji uoči američkih predsedničkih izbora 3. novembra.


Datum objave: 19.02.2020 17:07 | Autor: MUP, MRS\nMinistar Nuhodžić je, ovom prilikom, istakao da, kao odgovorno društvo moramo pružiti adekvatnu zaštitu i pomoć žrtavama trgovine ljudima. U tom smislu, funkcionisanje ovog Skloništa predstavlja dobar primjer saradnje državnih institucija i civilnog sektora i i rеzultat je odgovornе politikе koju sprovodi Vlada Crne Gore. Podsjetio je na nedavnu akciju Uprave policije i Specijalnog državnog tužilaštva, kada je u Crnoj Gori presječen najveći lanac trgovine ljudima na Balkanu. „U jednom trenutku smo se našli pred nemalim brojem žrtava trgovine ljudima, ali su državne institucije i civilni sektor sinergijom uspjeli da adekvatno odgovore na ovaj izazov“, dodao je Nuhodžić. Ukazao je na značaj Tima za formalnu identifikaciju žrtava trgovine ljudima u okviru Ministarstva unutrašnjih poslova, koji je za veoma kratko vrijeme ostvario značajne rezultate.\n„MUP će, kao i do sada, posvećeno i odgovorno nastaviti da pruža podršku sistemu zaštite žrtava. To je obaveza svih nas, nadležnih organa, civilnog sektora, medija i građana. Država i institucije sistema će još snažnije progoniti sve one koji se bave trgovinom ljudima“, kazao je ministar unutrašnjih poslova.\nTakođe, Nuhodžić je izrazio zahvalnost ambasadorki SAD-a na kontinuiranoj podršci koju pruža državnim institucijama i civilnom sektoru, kada je u pitanju trgovina ljudima.\nMinistar rada i socijalnog staranja Kemal Purišić kazao je da su kroz Javni poziv odabrali „Institut za socijalnu i obrazovnu politiku“ da razvije socijalnu uslugu pružanje smještaja žrtvama trgovine ljudima za 2020. godinu i da će Ministarstvo rada i socijalnog staranja ovu uslugu finansirati u iznosu od 40.000 eura.\nNakon obilaska skloništa izrazio je zadovoljstvo razvojem ove socijalne usluge, uslovima koje sklonište pruža, kao i posvećenošću osoblja koje žrtvama trgovine ljudima pomaže pri lakšem oporavku od trauma i lakšem integrisanju u zajednicu.\n„Želim da kažem da Centar za socijalni rad pruža ovom skloništu sve potrebne usluge i podršku kako bi se lakše izborili sa onim što je očekivano i što je politika Vlade u ovoj oblasti. Zahvaljujem se kolegama iz Vlade, posebno iz Ministarstva unutrašnjih poslova na posvećenom otkrivanju potencijalnih žrtava trgovine ljudima i svakako Ambasadi SAD i ambasadorki lično, koji su uvijek tu da nam pomognu da pronađemo najbolja rješenja i odgovore , da se izborimo sa ovim izazovima, i da nam pruže svu drugu logistiku“.\nMinistar Purišić je rekao da je Vlada Crne Gore obezbijedila potrebna sredstva da se ovaj servis kontinuirano finansira i dodatna sredstva u iznosu od 250 eura da se po korisniku participira u troškovima održavanja ovog skloništa.\nTakođe, ministar je kazao da postoji spremnost za širenje kapaciteta ove vrste podrške i u drugim gradovima i specijalizovano za druge vidove podrške.\nAmbasadorka Rajnke je iskazala zadovoljstvo što je danas pozvana da posjeti Sklonište i upozna se sa radom i naporom koji ulažu pojedinci u pružanje neophodne njege žrtavama trgovine ljudima. Ambasadorka SAD-a je izjavila da je Vlada SAD-a pomogla napore u borbi protiv trgovine ljudima, stvaranju međuresorne radne grupe koja se bori protiv trgovine ljudima, jačanju kapaciteta organa za sprovođenje zakona i da se Vlada SAD-a obavezala da će nastaviti podršku u ovom smjeru u budućnosti.\nFOTO I VIDEO:https://flic.kr/s/aHsmLurMBo\nYOUTUBE VIDEO: https://youtu.be/mRbYQ58V-gI


Zvezda prvo ''rešava'' Vojvodinu, pa onda na red dolazi Keln! - Meridianbet Vesti\nMožda nije Večiti, ali je utakmica Crvena Zvezda – Vojvodina svakako derbi, pogotovo što takvo imenovanje ovog duela nameće i trenutni položaj klubova iste broje dresova, koji okupiraju prvo i drugo mesto na tabeli šampionata Srbije.\nJedina utakmica koju četa Vladana Milojevića ove sezone u Super ligi nije okončala osvajanjem sva tri boda je zapravo najveći fudbalski okršaj u zemlji, kada je na stadionu ”Rajko Mitić” okršaj sa Partizanom završen bez golova.\nU ostalih osam utakmica fudbaleri Crveno-belih su postigli čak 22 gola, odnosno u svakoj od tri koje su igrali pred svojim navijačima (osim spomenutog Večitog derbija), strelci su cilj pogodili tačno po tri puta!\nVladan Milojević ima dosta razloga da bude zadovoljan pred okršaj sa Lalama, pogotovo odbranom koja je kapitulirala samo jednom, što je klupski rekord kada je u pitanju period od prvih devet kola domaćeg prvenstva. Sigurnost u defanzivi se itekako oseti na suprotnom kraju terena, pa je gol razlika od +20 dovoljno dobar pokazatelj sa koliko samopouzdanja Milojevićevi igrači kreću u napadačke akcije.\nVojvodina u Beograd dolazi rasterećena nedoumicama u vezi sa trenerom, pošto je obznanjeno da će na klupi ostati Vladimir Buač, što bi prema dogovoru sa klubom, trebalo da bude najkraće do kraja prvog dela sezone. Doduše sa Novosađanima se nikada ne zna s obzirom na veliku brzinu kojom menjaju stručnjake, ali će ovaj bivši fudbaler Lala u svakom slučaju voditi ekipu u nedeljnom derbiju.\nIako su neki od poslednjih okršaja koje su Zvezda i Vojvodina imali u Super ligi bili prilično uzbudljivi i neizvesni, rezultatska prednost je ipak na strani beogradskih Crveno-belih koji su u prethodnih deset mečeva pobedili sedam puta, dok je Vojvodina uzvratila samo jednom.\nZvezdu uskoro očekuje važna utakmica sa Kelnom u Ligi Evrope, ali Milojević kaže da to neće uticati na čvrstinu njegove odbrane i efikasnost napadača. Može li Buač da ga demantuje?\nTags:Crvena Zvezda, Kelnderbi, kvote, Meridianbet, Super liga, Vladan Milojević, Vojvodina


Adler AD223PI putni fen za kosu cena, cene Srbija, prodaja Beograd Novi Sad Niš\nAdler AD223PI putni fen za kosu cene\nAdler AD223PIPUTNI Jonizator Ne, Snaga 1300 W... specifikacija\ncena od 990,00 do 1.149,00 din | prodavnica (4)\nEPonuda nije internet prodavnica već Vam omogućava da brzo i lako nađete Adler AD223PI putni fen za kosu po najjeftinijoj ceni. Naš cilj je da kupci budu što bolje informisani o ponudi Adler fen za kosu AD223PI putni na tržištu Srbije. Vrlo lako nalazite željeni proizvod za kategoriju Fenovi za kosu cene, ne morate da lutate od sajta do sajta za Adler Fenovi za kosu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adler AD223PI putni fen za kosu sa PRODAVCEM. EPonuda ne može da garantuje potpunu tačnost specifikacije i slika za Adler AD223PI putni fen za kosu. Pre kupovine, podatke za Adler fen za kosu AD223PI putni proverite na sajtu PROIZVOĐAČA.


Kilometarske kolone od Vogošće do Sarajeva zbog snijega i manjih nezgoda - Klix.ba\nVozila GRAS-a kasne Kilometarske kolone od Vogošće do Sarajeva zbog snijega i manjih nezgoda\nVozila GRAS-a kasne\nKilometarske kolone od Vogošće do Sarajeva zbog snijega i manjih nezgoda\n11.12.2012. u 08:58\nZbog snijega na cesti, nesavjesnih vozača koji nemaju adekvatnu zimsku opremu i manjih saobraćajnih nezgoda na putu Vogošća - Sarajevo stvorena je kilometarska kolona.\nSnijeg koji od sinoć pada izazvao je brojne probleme u saobraćaju. Od Vogošće do Sarajeva saobraćaj se odvija otežano i usporeno, stvorena je kilometarska kolona te se na toj dionici putuje više od sat vremena.\nVeliki problem predstavlja to što brojni vozači nemaju adekvatnu zimsku opremu, odnosno zimske gume, zbog čega dolazi do manjih saobraćajnih nezgoda - slijetanja s ceste i proklizavanja, a saobraćaj je usporen i zbog čestih kvarova na vozilima koja stanu na cesti.\nVozila Gradskog javnog saobraćajnog preduzeća GRAS saobraćaju na dionici sutjeska - Vogošća i Sutjeska - Ilijaš, međutim, zbog velikih gužvi saobraćaj se ne odvija po redu vožnje, a jedno od vozila GRAS-a je isključeno iz saobraćaja nakon što je zbog kvara stalo na Kobiljoj Glavi.


Ministarstvo finansija podseća da, u skladu sa Zakonom o fiskalizaciji, svi obveznici fiskalizacije imaju još tačno nedelju dana, do 30. aprila 2022. godine, da pređu na model e-fiskalizacije, koji podrazumeva upotrebu novog hardverskog ili softverskog rešenja. U skladu sa tim, potrebno je da počev od 1. maja 2022. godine, obveznici izdaju nove fiskalne račune sa QR kodom, kako bi nastavili da rade u skladu sa Zakonom o fiskalizaciji. U suprotnom, obveznici će biti podložni kaznenim merama, a u skladu sa pomenutim zakonom.\nJoš jednom podsećamo da su obveznici fiskalizacije u obavezi da najpre putem portala Poreske uprave ePorezi prijave lokacije poslovnog prostora i poslovnih prostorija, a zatim je potrebno da preko elektronskog servisa za fiskalizaciju, autorizovane osobe traže izradu bezbednosnih elemenata za određeni PIB i određeni poslovni prostor koji su prijavili. Važno je da obveznik naruči bezbednosni element kada je spreman za efiskalizaciju, odnosno kada zna koji fiskalni uređaj će koristiti. Kada je reč o fiskalnim uređajima, Poreska uprava je do sada odobrila 462 elemenata elektronskog fiskalnog uređaja, a na sajtu Poreske uprave purs.gov.rs se nalazi spisak elemenata i proizvođača, kako bi se obveznici odlučili koji fiskalni uređaj će koristiti.\nPozivamo obveznike fiskalizacije koji su podneli prijavu i u svoje poresko sanduče dobili obaveštenje o izrađenom bezbednosnom elementu, da ga preuzmu u nadležnoj filijali Poreske uprave. Za uručenje bezbednosnih elemenata, Poreska uprava radi svakog radnog dana, kao i za vreme Vaskršnjih praznika, danas, u subotu 23. aprila, kao i u ponedeljak, 25. aprila 2022. godine, od 07:30 - 18:00 časova.


Ratari prevareni: Fabrika se gasi, dug ostaje\nFabrika za proizvodnju pomfrita Srebreničanka iz Srebrenice obustavila je proizvodnju, zbog toga su se poljoprivredni proizvođači našli u neizvesnosti, piše Klix.ba.\nPodsećamo, pokretanje Srebreničanke inicirao je investitor iz Azerbejdžana u nastojanju da ostvari saradnju s domaćim proizvođačima krompira, da bi se povećale setvene površine ove kulture u narednim godinama i kako bi kompletnu sirovinu za rad ova fabrika obezbeđivala od domaćih uzgajivača krompira.\nOni sada ne znaju šta da rade sa desetinama tona proizvedenog krompira.\nPotpredsednik Skupštine opštine Srebrenica Radomir Pavlović je ranije govorio o propalim investicijama iz Federacije BiH u toj opštini, pod izgovorom pomoći povratnicima i otvaranja novih radnih mesta, gde je uz ostalo nabrojao i fabriku za proizvodnju pomfrita Srebreničanku.\n"Do mene su došli poljoprivredni proizvođači krompira da traže informaciju šta će biti sa njihovim krompirom koji su oni izvadili i deponovali. Trebalo je da ga otkupi ta pomfritara, jer su potpisani određeni ugovori. Međutim, niko im iz uprave nije odgovorio", kazao je Pavlović za "Kliks.ba" (Klix.ba).\nNakon toga je, tvrdi Pavlović, dobio inforamciju da je promenjen vlasnik firme, da nije isplaćen novac ni za krompir od prošle godine, da su, navodno, u analizi našli da krompir nije dobar, odnosno da nema dovoljno skroba.\n"Seli smo s načelnikom, a i na Skupštini je bilo o tome reči, i doneli zaključak da ćemo skladištiti u hladnjačama ljudi s terena krompir onih poljoprivrednih proizvođači koji imaju otprilike 50 tona, kako im to ne bi propalo", rekao je Pavlović.\nDodao je da će tražiti mogućnost da se krompir proda u nekim distributivnim centrima ili da se podeli preko centra za socijalni rad.\n"Opština će im garantovati cene koje su imali sa fabrikom pomfrita", poručio je Pavlović.\nNapomenuo je da se, potom, javila informacija da je zatvorena pomfritara, što je logično, budući da bi inače otkupljivali krompir i radili nešto.\nAzem Ašić, poljoprivredni proizvođač iz srebreničkog sela Osmače, kazao je da ne namerava svoj krompir da prepusti opštini i čeka naplatu, kako im je to ponuđeno, jer mu se to ne isplati.\nNavodno je dogovorena otkupna cena krompira poljoprivrednih proizvođača sa predstavnicima Srebreničanke bila 35 feninga.


- Član KOSIX-a može postaviti svoje uređaje u policama KOSIX-a u Sali za opremu ili se može povezati u KOSIX LAN-u, prema vrsti usluga KOSIX-a, za koje je član ugovoren RAT-om.\n- Član KOSIX-a se obavezuje da obavi povezivanje u KOSIX LAN-u i da tako operativno počinje učešće u KOSIX-u u roku od 90 dana od dana potpisanja ‘Ugovora o članstvu u KOSIX’.\n- Član KOSIX-a može imenovati njegovog predstavnika u RG i njegovog zamenika prilikom potpisivanja ugovora o članstvu.\n- Predstavnik člana RG-a ima potpunu odgovornost u svim pitanjima u vezi sa KOSIX-om.\n- Samo član RG-a i/ili tehničko osoblje su ovlašćeni za pristup telekomunikacionoj polici (rack) KOSIX-a sa opremom člana.\n- Član KOSIX-a je odgovoran za pružanje, osiguranje, konfiguraciju, održavanje i funkcionisanje opreme koju poseduje, kao i stvaranje, održavanje i funkcionisanje telekomunikacionih kanala sa kojima se mreža člana KOSIX-a povezuje sa KOSIX LAN.\n- Član KOSIX-a ima pravo da vrši izmene u imenovanju predstavnika u RG, izmene ovlašćenih tehničkih lica koji imaju pristup sali opreme KOSIX-a, kao i razmene saobraćaja realizovane sa drugim članovima.\n- Član KOSIX-a, se obavezuje da deluje u skladu sa normama Interneta zasnovanim u dobrim praksama, koja pre svega podrazumeva ne-izazivanje šteta prema drugima, posebno prema drugim članovima ili KOSIX-u. Članovi KOSIX-a takođe, tokom korišćenja KOSIX-a, se obavezuju da poštuju pravila i zakone Republike Kosovo.\n- U slučaju da su izazvane štete u opremi KOSIX-a kao rezultat opreme nekog člana i/ili ovlašćenih tehničkih lica od strane istog člana, onda je pomenuti član odgovoran za nadoknađivanje štete.\n- Član KOSIX-a je u potpunosti odgovoran za sadržaj saobraćaja, kojeg razmenjuje preko KOSIX-a, i koji kao polaznu tačku ili destinaciju ima mrežu članova KOSIX-a.\n- U slučaju nekog problema u vezi sa sadržajem saobraćaja i/ili drugih tehničkih problema, član KOSIX-a se obavezuje da preduzme sve zakonske, tehničke mere ili mere druge prirode, za njegovo rešavanje u roku od 7 dana.\n- Smatraće se prekršajem, ukoliko član direktno ili indirektno proputuje ili prenosi bilo koji lokalni internet saobraćaj preko neke rute koja obuhvata lokacije izvan granica teritorije Republike Kosovo, sa izuzetkom vanrednih uslova koji onemogućavaju unutrašnje razmenjivanje preko KOSIX-a.\n- Član KOSIX-a se obavezuje da na računu RAT-a uplati tarifu usluga prema tarifama koje određuje RAT u skladu sa članom 4.8 ove Uredbe.


SNSD nema namjeru da ode sa vlasti | Palelive.com\nPočetna Regija Zvornik SNSD nema namjeru da ode sa vlasti\nZVORNIK – Međunarodni sekretar Saveza nezavisnih socijaldemokrata /SNSD/ Željka Cvijanović izjavila je večeras da SNSD nema namjeru da ode sa vlasti.\n“Nemamo namjeru da odemo sa vlasti, jer znamo da je pred nama još mnogo stvari koje trebamo dovršiti. Započeli smo važne procese, a da bi smo ih završili moramo da regrutujemo mlade ljude da daju svoj doprinos”, izjavila je Cvijanovićeva u Zvorniku, gdje je uručila članske knjižice novim članovima zvorničkih Mladih socijaldemokrata /MSD/.\nOna je rekla da je Republika Srpska prije dolaska SNSD-a na vlast bila devastirana i sa svim pretpostavkama da bude “prazna ljuštura”.\n“Mi to nismo dozvolili, ojačali smo Republiku Srpsku i učinili da naša pozicija u okviru BiH bude daleko drugačija nego ranije i da u komunikaciji sa ljudima, koji su važni faktori na međunarodnoj sceni, budemo neko ko se za nešto pita”, istakla je Cvijanovićeva.\nOna je podsjetila da je aktuelna vlast omogućila da više od 1.800 mladih bračnih parova dođe do stana putem Vladinog subvencionisanja kamatne stope.\n“Zahvaljujući politikama ove vlasti i tome što smo uspostavili neku drugu regulativu i pomogli kod vantjelesne oplodnje, dobili smo 420 beba u Srpskoj”, podsjetila je Cvijanovićeva.\nCvijanovićeva, koja je večeras uručila članske knjižice za 20 od ukupno 210 novih članova zvorničkih Mladih socijaldemokrata /MSD/, rekla je da je ovo stranka koja okuplja i koja je u stanju da dobije nove mlade članove u vrijeme kada je to jako potrebno i Republici Srpskoj, ali i SNSD-u.\n“Djelujući svih ovih godina na vlasti, pokazali smo da smo dobri ljudi i da smo uspjeli da se angažujemo da bismo rješavali probleme u lokalnim zajednicama. Jako sam zadovoljna kad čujem da su ovi mladi ljudi provodili niz humanitarnih akcija i pokazali da funkcionišu u okviru principa solidarnosti, kojim treba da se rukovodimo u životu”, naglasila je Cvijanovićeva.\nPredsjednik Opštinskog odbora SNSD-a u Zvorniku Lazar Prodanović rekao je da su novi članovi, između ostalog, potvrda ozbiljnog rada ove stranke i povjerenja u SNSD.\nNa svečanosti povodom prijema novih članov okupljenima su se obratili i načelnik opštine Zvornik Zoran Stevanović /SNSD/ i predsjednik MSD Republike Srpske Dušan Petrović.\nPrethodni članakPobjede za paljanske premijerligaše\nNaredni članakJahorinske uspomene iz 70-tih godina


Vranjski Dinamo u okviru 16.kola Super lige Srbije u Surdulici dočekuje goste iz Beograda, ekipu Crvene zvezde. Šansu vide u činjenici da u fudbalu ne pobeđuje uvek favorit, što im daje nadu da mogu barem do jednog boda.\nDomaćini u ovaj meč ulaze sa puno problema, a u goste im stiže najuspešniji tim šampionata. Ipak, ako je suditi po izjavi pomoćnog trenera Vranjanaca Nikole Stojanovića, otimizam je prisutan i zasnovan na činjenici da u fudbalu ne pobeđuje uvek onaj tim koji je bolji na papiru i da su iznenađenja uvek moguća:\n’’Posle serije loših rezultata, i ne baš fudbalskih zbivanja u vezi sa našim klubom, dočekaćemo Crvenu zvezdu, mogu slobodno da kažem najbolji tim u Super ligi Srbije. Što se tiče nas, imamo povređenih igrača. Neće sigurno igrati Nikola Vukajlović i Šegun Okamijan, Mlađan Stevanović je ušao u trenažni proces, ali nije spreman za igru. Što se tiče Crvene zvezde, prvo bih da im čestitam na pobedi. Pre utakmice Crvena zvezda - Liverpul, Englezi su bili favoriti, ali Zvezda je dokazala da u fudbalu ne pobeđuje uvek bolji tim na papiru. Možda mi možemo protiv Zvezde da prekopiramo njihov model i napravimo iznenađenje, barem da osvojimo jedan bod i da se malo pomerimo u pozitivnom smislu. Igra našeg tima ide uzlaznom putanjom, kao i odnos prema igri. To još nije propraćeno bodovima, ali se nadam da će u narednom periodu i to doći na svoje mesto.’’


Remontni centar Užice - STRUČNI SEMINARI\nPripremni seminar za polaganje stručnog ispita iz BZR\nPored različitih oblika stručnog osposobljavanja i usavršavanja odraslih osoba, Remontni centar d.o.o. organizuje i seminar za pripremu kandidata za polaganja stručnog ispita iz bezbednosti i zdravlja na radu. Ovaj seminar je prvenstveno namenjen osobama koje će kod poslodavaca profesionalno obavljati poslove bezbednosti i zdravlja na radu, kao i svim drugim licima koja žele da polažu stručni ispit pred komisijom Ministarstva rada, zapošljavanja i socijalne politike.\nProgram ovog seminara u potpunosti pokriva sadržaj Programa za polaganje stručnog ispita za obavljanje poslova bezbednosti i zdravla na radu. Polaznici dobijaju literaturu i sve potrebne smernice za savladavanje neophodnog gradiva za polaganje ispita od stučnih lica sa višegodišnjim praktičnim iskustvom u obavljanju poslova bezbednosti i zdravlja na radu.\nSeminare odnosno kurseve iz ove oblasti organizujemo u Užicu, a po dogovoru i u drugim gradovima Srbije.\n26.novembra 2012 pocinje pripremni seminar za polaganje stručnog ispita iz BZR u Prijepolju. Prijavu kandidata mozete ostvariti putem telefona ili popunjenom prijavom za seminar.\nSeminar unapređenja BZR - primena u praksi\nOvaj seminar je namenjen licima koja se već profesionalno bave poslovima bezbednosti i zdravlja na radu kod poslodaca, a sa ciljem unapređenja i proširenja stečenih praktičnih znanja.\nPoslovi lica za bezbednost i zdravlje na radu podrazumevaju besprekorno poznavanje i kontinuirano praćenje zakona, pravilnika i standarda.\nVeliko prakično iskustvo naših predavača će Vam učiniti dostupnijom i razumljivijom materiju koju treba savladati kako bi ste mogli unaprediti Vaše znanje i poslovanje u domenu bezbednosti i zdravlja na radu. U sklopu seminara Unapređenja BZR omogućava i upoznavanje sa zakonima ,propisima i standardima iz oblasti Bezbednosti i zdravlja na radu kao i tehničkim normativima i zakonima iz drugih oblasti koji u velikoj meri utiču na povećanje nivoa bezbednosti i zdravlja na radu.\nPrema planu centra za edukaciju u poslednjoj nedelji decembra 2012 biće održan jednodnevni Seminar unapređenja BZR - primena u praksi. Prijave za učešće na seminaru pute putem telefona ili prijavom na email.\nGALERIJA SLIKA SA OBUKE


Grčka vlada osnovala novo ministarstvo za rešavanje uticaja klimatskih promena – Naši u svetu\nObjavljeno 06/09/21 u 13:00\nGrčka vlada osnovala je danas novo ministarstvo za rešavanje uticaja klimatskih promena i za ministra imenovala bivšeg komesara Evropske unije Hristosa Stilianidesa.\nHristos Stilianides bio je poverenik za humanitarnu pomoć i upravljanje krizama između 2014. i 2019. godine, a imenovan je za grčkog ministra, nakon velikih požara koji su se desili na ostrvu Evia i u južnoj Grčkoj, prenosi agencija AP.\nKiparski građanin Stilianides dobiće grčko državljanstvo pre nego što položi zakletvu u petak, rekao je portparol vlade Janis Ekonomu.\nKao ministar za klimatske krize i civilnu zaštitu, Stilianides će upravljati situacijama, kao što su gašenje požara, pomoć u katastrofama i sprovodiće politiku prilagođavanja rastućim temperaturama koje su posledica klimatskih promena.\n“Prihvatio sam poziciju sa punom svešću o izazovima i očekivanjima koja sa njom dolaze. Posledice klimatskih promena su nas obuzele i moramo bez odlaganja da ubrzamo velike promene””, rekao je Stilianides\nNajmlađi četvrtfinalista: Senzacionalni Alkaraz zna kako da odgovori, bitka budućnosti za polufinale\nSvetski šampion! Kajakaš Bojan Zdelar osvojio zlatnu medalju u Portugaliji!


Mesta zatočenja - Glas Žrtava\nJedna od osobenosti jugoslovenskih ratova (1991–2001) bilo je postojanje velikog broja mesta zatočenja na kojima su držani većinom civili, među kojima je bilo i žena, dece i starijih osoba.\nNeka od ovih mesta zatočenja su bila pod kontrolom zvaničnih vojski koje su učestvovale u sukobima, dok su neka bili neoficijelnog, gotovo privatnog karaktera, to jest pod kontrolom lokalnih vojnih ili paramilitarnih grupa. Razlikovala su se i po dužini funkcionisanja, broju zatočenika, koji se kretao od nekoliko do nekoliko hiljada, i nameni i raznovrsnosti objekata koji su služili za zatvaranje: zatvora i popravnih domova, kasarni, policijskih stanica, škola, sportskih hala, industrijskih i privrednih objekata, poljoprivrednih dobara, ugostiteljskih objekata i privatnih kuća.\nU većini mesta zatočenja formiranih za vreme ratova na teritoriji bivše Jugoslavije došlo je do teških kršenja Ženevskih konvencija i međunarodnog humanitarnog prava. Zabeležena su ubistva, silovanja, prebijanje i mučenje zatočenika i njihovo držanje u nehumanim i po zdravlje opasnim uslovima.\nZatvor / logor „ Čelebići“\nZatočenički centar u Drenovcu/Drenovc\nLogori u Prijedoru\nZatočenički objekti u opštini Vitez\nZatočenički objekti u opštini Rogatica\nKasarna JNA i Okružni zatvor RSK u Kninu\nBivša kasarna JNA u Travniku


Dodik: Referenduma će biti ako ga opozicija podrži - Sputnjik Srbija\n16:20 08.10.2017 (osveženo 19:05 08.10.2017) Preuzmite kraći link\nGovoreći o predlogu ministra spoljnih poslova Bosne i Hercegovine Igora Crnadka da se održi sednica entitetskih vlada i Saveta ministara BiH, Dodik je istakao da je to možda dobra ideja, prenosi RTRS.\n„Savet ministara nije vlada, ali možemo da održimo sednicu. Mislim da su njihove akcije najviše njima štetile i narod je prepoznao da je njihova politika na nivou BiH bila izdajnička. Stvari koje su tamo urađene, pogotovo vezano za strategiju o saobraćaju gde su se pokušali uvesti termini ’državni‘… To je nešto što je nedopustivo. Ovo što opozicija radi je njihov politički izbor i ja tu nemam ništa protiv“, rekao je Dodik.\nOn je danas prisustvovao izbornoj konferenciji Saveza nezavisnih socijaldemokrata u Banjaluci, gde je ponovio da je cilj te stranke apsolutna pobeda na narednim izborima.


Ljimaj: Promenjen vladajući diskurs na Kosovu | Radio Kosovska Mitrovica\n26. January, 2019 14:47 |\nZamenik kosovskog premijera i kopredsedavajući pregovaračke ekipe Kosova za dijalog sa Srbijom, Fatmir Ljimaj je izjavio da je na Kosovu promenjen vladajući diskurs i da se više neće dozvoliti da neko radi na njenom rušenju i istovremeno koristi kosovsko tržište.\nOn je za RTV Dukadjini komentarišući izjavu američke ambasade u Prištini da treba pod hitno ukinuti takse koje su uspostavljene za robu koja se na Kosovo uvozi iz Srbije i Bosne i Hercegovine rekao da Kosovo ne preduzima mere u suprotnosti sa interesima SAD, pošto su SAD “suvlasnik slobode Kosova”, ali da sada zauzima drugačije pozicije.\n“Kosovo se ne može više tretirati kao što je tretirano od strane susedne države, koja se angažuje da ruši Kosovo i istovremeno stremi kosovskom tržištu. To vređa građane Kosova, zato smo promenili kurs”, kazao je on.\nPrema njegovim rečima, vreme je da se oceni da li su prestali razlozi koji su doveli do uvodjenja viza i ocenio da je Srbija dala neke signale da su spremni da se postigne sporazum kako da se izadje iz ove situacije.\nNajavio je da se nikada više na Kosovo ne može uvoziti roba u čijoj dokumentaciji Kosovo nije označeno ustavnim nazivom.\nPodvukao je da “Kosovo ne preduzima mere u suprotnosti sa interesima SAD. Ona je suvlasnik slobode (Kosova)”.\nAmerička ambasada u Prištini je juče saopštila da je pogrešna pretpostavka da Kosovo može da preduzima akcije suprotne interesima SAD bez posledica.\n“Ponavljamo naš stav da je trenutna suspenzija taksi na uvoz iz Srbije i Bosne jedna od neophodnih mera za vraćanje momentuma procesu dijaloga. Očekujemo da drugi akteri sami preduzmu konstruktivne mere”, navodi se u saopštenju.\nKako je navedeno, Kosovo je uspešno samo u partnerstvu sa SAD, a da su akcije koje ruše dijalog,ometanja sa strane i odbijanje da se ukinu takse suprotne interesima Vašingtona.\nIstovremeno je kosovski premijer Ramuš Haradinaj posle sednice Vlade Kosova rekao da se o ekonomiji ne može odlučivati odvojeno od pitanja priznanja Kosova od strane Srbije.\nOn je rekao da je komesaru za proširenje EU Johanesu Hanu predložio da pripremi rešenje za poglavlje o ekonomiji, ali je naglasio da se o tome ne može odlučivati odvojeno.\nKazao je da je Kosovo predvidelo mogućnost da ukoliko se pripreme sva poglavlja za sporazum Kosova i Srbije, i ukoliko ocene da postoji osnova za postizanje sporazuma, bili bi spremni da suspenduju odluku o carini, zarad održavanja konferencije na kojoj bi se potpisao sporazum o priznanju.


Politiko: Mala Srbija partner za buduću ulogu Kine u Evropi | Novinska agencija Beta\nSVET | 17.07.2017 16:15 > 17.07 16:28\nPolitiko: Mala Srbija partner za buduću ulogu Kine u Evropi\nMala Srbija je glavni partner Kine u njenom nastojanju da sebi obezbedi veću ulogu u Evropi i u središtu je kineskih ulaganja u puteve i železnice na Balkanu, u sklopu "Jednog pojasa, jednog puta", ali i "strategije koja obećava budući veći upliv Kine u evropskoj politici", piše danas portal Politiko.\nPortal ne objašnjava na kakve se to pretnje po stabilnost misli i navodi ocenu Nemačkog saveta za medjunarodna pitanja da su "Kinezi već tu i sad EU i Nemačka moraju izaći sa strateškim odgovorom".\nPored trase za plasman svoje robe od grčke luke Pirej, koju je zakupila Kina, pa preko Balkana i središnjeg ključnog budućeg železničkog "brzog puta" Beograd-Budimpešta do Evropske unije, Peking, ocenjuje se u analizama, ima i dugoročni cilj da "izgradi sopstvenu preradjivačku industrijsku bazu koja bi opsluživala ne samo evropsko tržište", već i da te proizvode plasira "na tržišta u usponu od istočnog Sredozemlja do Bliskog istoka i Indije".\n"Kineski uzor je izgleda Nemačka", navodi se u izveštaju i dodaje da je Nemačka zemlje na istoku EU, Madjarsku, Slovačku, Češku i Poljsku "ugradila u svoje mreže snabdevača, pomažući kompanijama poput Folksvagena i Simensa da izvuku korist od jeftine radne snage i niskih proizvodnih troškova".\nPolitiko se, pored ostalog, poziva na analizu Centra za Istočnoazijske studije Džon Hopkins instituta, pa navodi i da "Evropi i Nemačkoj nije jasno kako bi se postavili prema ovom kineskom prodoru", mada Nemačka "povoljno gleda na kineski plan 'Puta svile", čiji je deo i balkanski koridor.\nPolitiko navodi reči srpske ministarke za saobraćaj Zorane Mihajlović da "nije lako dobiti kredite od zapadnih država" i da kada se o tome razgovara sa zemljama EU "pitaju zašto Kina". "Zato, da budemo pošteni, što Kinezi imaju raspoloživ novac", odgovor je srpske ministarke.\nPortal dodaje da je "za mnoge na Balkanu jasno opravdano ili ne da su posledica složenih uslova Brisela odlaganja i birokratija, dok je Peking na delu".\nNavodeći da je kineski predsednik Si Djinping prošle godine posetio "Srbiju, jednu od najsiromašnijih zemalja Evrope", Politiko navodi da za Srbiju tradicionalno dobre veze s Kinom "nisu samo čisto poslovne, jer je Kina jedna od malobrojnih zemalja koje stoje iza srpskog stava o Kosovu, budući da ne priznaje otcepljenje te pokrajine".\nKina je takodje bila na strani Beograda tokom NATO bombardovanja Srbije 1999. tokom kojeg je pogodjena Ambasada Kine u Beogradu za šta "Vašington tvrdi da je bio nesrećan slučaj, dok su mnogi Kinezi i Srbi i dalje ubedjeni da je to učinjeno namerno", navodi Politiko.


Novi modeli na Euro NCAP testu... test Online plus\n...Ali i poneki stari\nEuro NCAP – BMW serije 2 Active Tourer, Nissan Pulsar, Škoda Fabia i Suzuki Celerio\nPored Tesla Modela S i četiri navedena nova modela, na Euro NCAP „kreš“ test je stigao i Renault Megane, i to na „popravni“, jer je dobio samo tri zvezdice ovog leta.\nPrvi BMW-ov model sa pogonom na prednje točkove se dobro pokazao, dobivši sveukupno pet zvezdica, sa rejtingom od 84 odsto za zaštitu odraslih putnika, 85 odsto za zaštitu dece, 60 za zaštitu pešaka i 70 odsto za pomoćne bezbednosne sisteme. Euro NCAP je istakao da je putnička ćelija zadržala stabilnost prilikom frontalnog sudara. Očitavanja na lutki su pokazala dobar stepen zaštite za kolena i butine, kako vozača tako i putnika, ali slabu zaštitu za donji deo nogu.\nJapanski proizvođač je lansirao novi kompaktni hečbek, koji je ukupno ostvario pet zvezdica, sa rejtingom od 84 odsto za zaštitu odraslih putnika, 81 odsto za decu, 75 odsto za pešake i 68 odsto za pomoćne bezbednosne sisteme. Mada su očitavanja na lutki pokazala dobru zaštitu za noge i butine putnika i suvozača, prilikom bočnog testa udara u barijeru, zaštita svih predela tela je bila dobra sem u visini grudi, koja je ocenjena sa „odgovarajućom“ ocenom. Prednja sedišta pružaju marginalnu zaštitu od povreda prouzrokovanih trzajem prilikom udarca u zadnji deo vozila.\nČeški predstavnik u B segmentu je zaradio takođe pet zvezdica, sa rejtingom od 81 procenta za odrasle putnike, isto kao i za zaštitu dece. Rejting za zaštitu pešaka iznosi 69 odsto, baš kao i za pomoćne bezbednosne sisteme. Prilikom testa bočnog sudara sa barijerom, kao i još žešćeg sa stubom, zaštita u predelu grudi i abdomena je ocenjena „odgovarajućom“ ocenom, dok je zaštita glave i karlice ocenjena kao „dobra“.\nSuzuki koji se proizvodi u Indiji se najslabije pokazao sa tek tri ostvarene zvezdice. Rejting zaštite za odrasle putnike iznosi 61, decu 74, pešake 68, a za pomoćne bezbednosne sisteme 38 odsto. Očitavanja na lutki su pokazala da je zaštita donjeg dela nogu „marginalna“. Automobil se nije kvalifikovao za ocenjivanje prilikom bočnog sudara sa stubom jer je bočni vazdušni jastuk dostupan kao opcija a ne standard. Rezultat je da poeni nisu dodeljeni u ovoj kategoriji.\nNa kraju, red je došao i na Meganea, koji se vratio nakon nezadovoljavajuće ocene. Ovoga puta je francuski predstavnik u C segmentu dobio zvezdicu više, odnosno četiri. To je napredak u odnosu na julski test kada je dobio tek tri. Renault je poradio na zaštitnim pojasevima, tako da su oni u skladu sa Euro NCAP zahtevima. Kompaktni hečbek je ostvario rejting od 83 odsto za zaštitu odraslih putnika, 78 odsto za zaštitu dece, 60 za pešake i 56 odsto za pomoćne bezbednosne sisteme.\nAnketa - Euro 4 norma: Vozači u Srbiji nisu za uvođenje Euro 4 norme\nJedva cekam da AEB sistem postane obavezan u svakom vozilu kao sto je to slucaj sa ABS i ESP-om.\nNije mi jasan Renault koji sada dobiva tako lose ocjene a pred 10-tak godina je uz volvo bio predvodnik sigurnosti i svi su modeli imali 5 zvjezdica a laguna 2 posebno kao 1. sedan na svetu ,a i sve reklame su temeljili na sigurnosti i cvrstini svijih modela tako da me ovo zacudjuje jako?koliko novi Clio 4 onda ima euncap zvezdica??


Od EU 1,5 milijardi evra pomoći – AGRO VESTI by agronews.rs\nHome Teme Agrarna politika Od EU 1,5 milijardi evra pomoći\nFeb 7, 2015 | Agrarna politika, agro danas, Aktuelno, Evropska unija, Poljoprivreda, Srbija, Teme, Vesti\t|\nSrbija će u narednih sedam godina od Evropske unije dobiti 1,5 milijardi evra bespovratne pomoći za različite vrste reformi, izjavila je ministarka zadužena za evropske integracije Jadranka Joksimović. Za dobijanje tog novca postoji jasna procedura koja je, rekla je Joksimović, vrlo zahtevna.\nJoksimović je rekla da će ta sredstva prioritetno biti usmerena u saobraćajnu infrastrukturu, energetiku, reformu državne administracije, poljoprivredu, životnu sredinu, ali i druge oblasti.\nZa dobijanje tog novca postoji jasna procedura koja je, rekla je Joksimović, vrlo zahtevna.\nVlada aktivna na svim poljima\nIdemo u dobrom pravcu i svi u Evropskoj uniji prepoznaju Srbiju kao zemlju koja je na pravi način pristupila evropskim integracijama, izjavila je Joskimović. Ona je precizirala da to znači da Srbija teži ka EU kroz aktivan pristup reforamama, koje pre svega treba da dovedu do stabilizacije naše ekonomije i boljeg života naših građana”.\nMinistarka ističe da je jako važno da reforme koje sprovodimo, a nisu popularne, građani shvate kao zaista neophodan lek za našu ekonomiju, koja je u prethodih deceniju i više potpuno uništena. Ona je ocenila da je ekonomski put koji je izabrala Grčka, a koja je od EU dobila 240 milijardi evra, potpuno nerealan i da mi u Srbiji moramo da budemo realni.\nAnkete pokazuju blagi pad u opredeljenosti građana za članstvo u EU, za koje se opredelilo 44 odsto, ali zato 45 odsto misli da će EU doneti nešto dobro, posebno mladim generacijama, navela je Joksimovićeva.\nJoksimovićeva je navela da postoje primedbe da EU postavlja previše uslova, ističući da su “ti neki uslovi stvorili EU koja predstavlja domet civilizovanog evropskog društva, odnosno da su u pitanju standardi koje treba dostići”.\nTo su vladavina prava, nezavisno pravosuđe i ekonomski sistem koji je opstao i pruža ekonomsku stabilnost i pristojan standard svima onima koji su u EU ušli.\nOsvrnuvši se na amandmane, koje je Hrvatska podnela na predloženu Rezoluciju o napretku Srbije u EU integracijama, Joksimovićeva je kazala da neki od njih nisu opravdani i da ne idu u pravcu dobrosusedskih odnosa, dodajući da su predstavnici Srbije to obrazložili i da će to raditi tokom celog meseca.\n“Loša je praksa da države nove članice EU demonstriraju svoju silu, tako što i pokušavaju da rešavaju svoje bilateralne probleme uvlačenjem cele EU u njih”, ocenila je ona, dodajući da “to jeste pravo Hrvatske, ali da to ne znači da ćemo mi da ćutimo i da ne preduzimamo ništa u pravcu onog što jesu naši interesi”. Ne mislim da treba preterano da reagujemo na izjave iz Hrvatske, želimo dobrosusedske odnose i napredak celog regiona, dobru saradnju sa Hrvatskom, ali ćemo i mi izneti svoje stavove i nećemo ćutati, izričita je Joksimovićeva.\nOdgovarajući na pitanje, ona je potvrdila da je Hrvatski sabor prošle godine rekao da neće kočiti Srbiju na putu njenih integracija, naprotiv da će je podržati kao važnu državu regiona, dodajući da je to ipak pitanje za Hrvatsku. Prema njenom mišljenju, sasvim je uobičajeno što je podneto mnogo amndmana (222), kao što je uobičajeno i da najviše amandmana podnose zemlje susedi. “Mi smo pokazali da smo za mir i stabilnost u regionu i dobre ekonomske i bilateralne odnose, kao i za rešavanje otvorenih pitanja u skladu sa dobrosusedskim načelima”.\nJoksimovićeva je podsetila da Rezolucija treba da bude usvojena u martu, kao i da je naša vlada zauzela proaktivan pristup i pokušava da objasni našu poziciju i lobira za naše interese, dodajući da je zbog toga razgovarala sa jednim od najuglednijih poslanika Evrospkog parlamenta Eduardom Kukanom, koji dobro poznaje naš region. Ona je odbacila tvrdnje da postoje problemi u komukaciji sa EU, kada su u pitanju medijske slobode, dodajući da je noramalno da uvek neke kritike postoje. Ne vidim gde je u Srbiji zamrla javna debata i gde to neko nešto ne sme da kaže ni u vladi ni na drugom mestu, kazala je ona, dodajući da nažalost o premijeru svašta govore po tabloidima i da to postaje, kako je navela, degutantno.\nJoksimovićeva se osvrnula i na predstojeće pregovore Beograda i Pirštine, za koje je navela da će se Srbija zalagati za opstanak zajednice srpskih opština. Teme razgovora verovtno će biti pravosuđe, povratak raseljenih i pitanja imovine.\nTags: bespovratna pomoćeuevropske integracijejandranka joksimovićPoljoprivreda\nCena vanile je u 2014. iznosila 40 $/kg ali je za samo tri godine porasla na 600 dolara. Posle toga je beležila postepen pad, ali je ostala veoma profitabilna za uzgajivače. Isplativost je rezultat velike potražnje\nUprkos zimi, banatski ratari na njivama\nNi izuzetno hladno vreme, praćeno jakim vetrom i snegom, nije prethodnih dana sprečilo banatske ratare da završe za njih najvažniji posao u ovom trenutku - prihranu pšenice kojom je jesenas zasejano 55 hiljada hektara


Montenegro, Podgorica, Milo Djukanovic\nPredsjednik Crne Gore Milo Đukanović upozorio je u utorak, povodom dramatičnog rasta broja inficiranih i preminulih od koronavirusa, da je zdravlje gradjana u ozbiljnoj opasnosti, i pozvao na zatvaranje državnih granica za ulazak bez PCR testa, tražeći ubrzanu vakcinaciju.\nPrema njegovim rijećima, “stravične brojke o preminulim kao i oboljelim u Crnoj Gori iziskuju ažurno uvođenje i efikasnu primjenu epidemioloških mjera, zatvaranje granice za ulazak u državu bez PCR testa, kao i ubrzanje procesa imunizacije stanovništva”.\n„U cilju zaštite građana moramo se uzdići iznad podjela“, rekao je Đukanović, prenosi Radio Televizija Crne Gore.\nOn je podsjetio da je “za nešto više od 11 mjeseci od posljedica infekcije koronavirusom preminulo je više od 1.000 građana Crne Gore”.\n“Ono što je u aprilu ili maju prošle godine bila tužna vijest u prijateljskim zemljama širom svijeta sa daleko većim brojem stanovnika, zbog čega sam šefovima država u ime građana Crne Gore i u svoje ime upućivao izraze saosjećanja i solidarnosti, danas je naša tragična realnost“, saopštio je Đukanović.\nOn je rekao da “stravične brojke u svakodnevnom broju porasta oboljelih i preminulih, ne smiju nikoga ostaviti ravnodušnim”.\n„Zdravlje naših građana je u ozbiljnoj opasnosti“, rekao je šef crnogorske države.\nĐukanović apeluje na državne institucije i građane “da se vratimo onim aktivnostima i odgovornom ponašanju, kao u prvom talasu”.\n„Više nego ikada potrebni su nam sistemski pristup, timsko djelovanje nadležnih institucija, profesionalnost, efikasnost i solidarnost u obavljanju svih poslova”, rekao je I dodao da su “u tom cilju neophodni ažurno uvođenje i energična primjena mjera, efikasna kontrola njihovog poštovanja, zatvaranje granice za ulazak u Crnu Goru, bez PCR testa, kao i ubrzanje procesa imunizacije u interesu efikasnije i dugoročnije zaštite zdravlja stanovništva”.\nĐukanović je u obraćanju javnosti poručio i “da bi uspjeli u tome, moramo se uzdići iznad svih podjela, zaboraviti na međusobne optužbe i na sve razlike i nesuglasice političke i druge prirode, pokazati da smo kao društvo dorasli ovom izazovu i vremenu u kojem živimo“.


AUT: Fejzulaj pucao sam, ali ga podržavala teroristička mreža\nTanjug 12. aprila 2021. 09:16\nBEČ – Istraga austrijske policije u slučaju terorističkog napada početkom novembra u Beču došla je do zaključka da je Kujtim Fejzulaj sam izvršio napad, ali da je u vezi sa plana bila uključena islamistička mreža.\nAustrijanac makedonsko-albanskog porekla nabavio je oružje kod jednog lica, koje je za vikend uhapšeno.\nFejzulaj je pokušao da nabavi, prošlog leta, metke za svoju automatsku pušku u Slovačkoj, kada je upao u oči slovačkim bezbednosnim vlastima.\nSlovačke vlasti o tome su obavestile austrijske kolege, koje su, kako se ispostavilo, reagovale prekasno i svojim nedelovanjem omogućile teroristički napad 2.novembra, u kojem su ubijene četiri osobe i povređeno više od 20.\nAustrijska policija proteklog vikenda uhapsila je, u stanu jedne velike porodice rodom iz Egipta, 21-godišnjeg saučesnika.\nOn je priznao da je de fakto nabavljač oružja islamističke ćelije.\nPuškom nabavljenom na crnom tržištu Fejzulaj je ispalio oko 80 metaka kobnog 2.novembra.\nTek 161 dan posle ovog događaja policija je uspela da razotkrije mrežu džihadista.\nU okviru istrage uhapšeno je više od 20 lica, među kojima i islamisti iz Švajcarske.


Потписан Протокол о пословно – техничкој сарадњи између Основне школе „Божидар Димитријевић Козица“ из Брадарца, Пољопривредне школе са домом ученика „Соња Маринковић“ из Пожаревца и Пољопривредне саветодавне стручне службе Пожаревац\nPotpisan Protokol o poslovno – tehničkoj saradnji između Osnovne škole „Božidar Dimitrijević Kozica“ iz Bradarca, Poljoprivredne škole sa domom učenika „Sonja Marinković“ iz Požarevca i Poljoprivredne savetodavne stručne službe Požarevac\nProtokol je jedinstven u Srbiji, i kao takav, povezuje dvanaest isturenih odeljenja škole u Bradaracu, tačnije dvanaest naselja na području „Stiga“, jednog od najplodnijih delova Srbije, sa Poljoprivrednom školom i Poljoprivrednom savetodavnom stručnom službom, aktivno uključuje učenike u savremene tokove obrade poljoprivrednog zemljišta, kao i same roditelje i ostalo lokalno stanovništvo.\nOvaj Projekat ima za cilj sprečavanje osipanje dece iz obrazovnog sistema i napuštanje poljoprivrednih gazdinstava, kao i iseljavanje u inostranstvo, što je naročito izraženo u Braničevskom okrugu.\nGradonačelnik Grada Požarevca Bane Spasović je ovom prilikom istakao da je lokalna samouprava izdvojila značajna sredstva za unapređenje poljoprivrede na teritoriji Grada Požarevca. Potpisano je preko 200 ugovora sa poljoprivrednicima u vezi subvencija za poljoprivrednu proizvodnju urađeno je 28 kilometara atarskih puteva a u planu je da se i ove godine nastavi sa tom praksom, i zatim je još dodao:\n„Ovim protokolom mi povezujemo jednu osnovnu i jednu srednju školu zajedno sa Poljoprivrednom savetodavnom stručnom službom Požarevac kako bi otvorili čitav jedan front u kome se branimo i istovremeno napadamo. Branimo se od osipanja naših ljudi sa sela i njihove dece koji ostavljaju plodne oranice kod svoje kuće i idu u Zapadnu Evropu, koja bi plodove tih oranica skupo plaćala. Mislim da podatak da je školu u Bradarcu, školu učesnika ovog projekta, 2007. godine pohađalo 820 a danas svega 450 učenika dovoljno govori sam za sebe.“\nIspred potpisnika obratio se direktor OŠ “Božidar Dimitrijević Kozica” Tomica Stojanović koji se ovom prilikom zahvalio lokalnoj smaoupravi na razumevanju i pomoći za izradu ovog projekta.\nCilj projekta je da se mladi zadrže na selu sa jedne strane ali i da se deca iz urbanijih sredina upoznaju sa životom i radom na selu kao i da se deca sa sela upoznaju sa novim tehnologijama u poljoprivrednoj proizvodnji. Takođe cilj je da se podigne svest o očuvanju životne sredine.\nVelimir Stanojević državni sekretar u ministarstvu Poljoprivrede pohvalio je Grad Požarevac na inicijativi i što je prvi u Srbiji pokrenuo ovakav projekat koji je od velikog značaja za Požarevac ali da i druge lokalne samouprave imaju problem sa smanjenjem broja stanovništva i odlaskom mladih ljudi sa sela.\nShodno tome Vlada Republike Srbije je preko resornog ministarstva preduzela čitav niz mera u cilju podsticaja razvoja poljoprivrede i ostanka mladih ljudi u selima.


Ulice glavnog grada ovog jutra su prohodne, nema gužvi niti većih zadržavanja, javljaju beogradski taksisti.\n- Nemamo nikakvih zadržavanja, ulice su prohodne i uslovi su odgovarajući - rekli su iz Beogradskog taksija.\nNešto više vozila beleži se na Autokomandi\nNešto više vozila beleži se na Autokomandi, spuštanje za autoput, na Brankovom mostu, kao i kod Beogradskog sajma.\nJUTRO BEZ GUŽVI Ulice prohodne, pojačan saobraćaj samo na ove tri lokacije\nBEZ ZASTOJA Prohodne ulice, više vozila na Autokomandi i u Bulevaru kralja Aleksandra\nTELEFON ZA 200, KASANDRA ZA 300 DINARA Dvorišna rasprodaja na Dorćolu kao u AMERIČKIM SERIJAMA\nDvorišna rasprodaja koja je juče organizovana u Siminoj ulici okupila je vlasnike najrazličitijih artikala koji su rešili da se oproste od svojih starina i ponude ih zainteresovanim kupcima.\nKuća Katarine Jovanović, biser arhitekture u Karađorđevoj 7, uništen je u podmetnutom požaru, pokazali su rezultati istrage. Sama kuća, sagrađena pre bezmalo 130 godina, krije burnu istoriju, a pitanje da li će i kako moći da bude obnovljena, tim pre što i njen pravni status nije baš najjasniji.\nOvim ulicama će prolaziti nova gradska linija 505\nLinija 505 povezivaće Miljakovac 1 i naselje Miljakovačke staze, a na njoj će svakodnevno raditi jedan minibus. Linija 504 više neće voziti do Miljakovca 3, već do Miljakovca 1.\nVladimir K. (41) iz Beograda ranjen je juče u pucnjavi koja se dogodila u restoranu "Nova talija" u Žarkovu.


Stoltenberg: CG veoma jak aspirant za članstvo\nGeneralni sekretar NATO-a Jens Stoltenberg i crnogorski premijer Milo Đukanović na konferenciji za novinare u Podgorici\nU odnosu na ono što sam vidio u junu napredak je vidan, kazao je generalni skretar NATO-a na kraju dvodnevne posete članova Severnoatlantskog savjeta Crnoj Gori, dok je crnogorski premijer rekao da zemlja s optimizmom čeka decembar\nCrna Gora je veoma jak aspirant za članstvo, u odnosu na ono što sam vidio u junu napredak je vidan, kazao je generalni skretar NATO-a Jens Stoltenberg na kraju dvodnevne posjete članova Sjevernoatlantskog savjeta Crnoj Gori. Stoltenberg je na kraju posjete razgovarao sa premijerom Milom Đukanovićem koji je, na zajedničkoj konferenciji za medije, ocijenio da sada, sa mnogo razloga za optimizam, Crna Gora čeka decembar.\nCrnogorski premijer Milo Đukanović je, na kraju prve posjete ambasadora 28 zemalja članica NATO-a izrazio iskrenu zahvalnost generalnom sekretaru Stoltenbergu i zemljama članicama, za ukupnu podršku ostvarenju cilja – članstva Crne Gore u Sjevernoatlantskoj alijansi.\n“Zahvaljujući toj podršci, proteklih nekoliko godina uspjeli smo da realizujemo naše ciljeve i budemo na korak od dobijanja pozivnice za NATO”, rekao je Đukanović.\nPremijer je kazao da su glavna tema dvodnevnih razgovora bili ukupni reformski rezultati, a posebno rezultati u četiri glavne oblasti.\n“Vjerujem da smo na ubjedljiv način prezentirali naša reformska ostvarenja, posebno se fokusirajući na sektor vladavine prava i jačanja podrške javnosti”, saopštio je premijer.\nĐukanović je prenio da je utisak NAC-a i Stoltnberga da je Crna Gora potvrdila kontinuitet dobrih rezultata, da je došla do dobrog bilansa u sektoru vladavine prava i da je došlo do značajnog rasta podrške.\n“Zato sa mnogo razloga za optimizam, čekamo decembar”, kazao je Đukanović.\nPrenio je da su se saglasili da je Crna Gora uzoran primjer, da prednjači i da može da bude dobar podsticaj zemljama regiona. Đukanović i Stoltenberg razgovarali su i o participaciji Crne Gore u misijama na globalnom planu, gde je Crna Gora dobila izraze poštovanja za dosadašnji doprinos na tom planu.\n“Sa mnogo optimizma i uz predane napore i u narednim mjesecima, vjerujem da ćemo doprinijeti da ministri NATO-a u decembru lakše dođu do odluke o pozivu Crnoj Gori”, rekao je crnogorski premijer.\nCrna Gora je šampion regionalne saradnje, kazao je generalni sekretar NATO-a.\n"Odnos Alijanse sa Crnom Gorom je jak i sadržajan. Vi ste važan partner za NATO. Crna Gora je jak aspirant za člansto u NATO", ocijenio je Stoltenberg.\nOn je potencirao doprinos Crne Gore nacionalnoj bezbjednosti, ali i misiji NATO-a na Kosovu i drugim NATO operacijama. Podsjećajući da će, za manje od dva mjeseca, NATO ministri odlučiti o pozivnici, Stoltenberg je kazao da njegova i posjeta NAC-a dolazi u kritično vrijeme.\n“Crna Gora je napravila važan progres u vladavini prava i ohrabrujem vas da jačate javnu podršku. Puna implementacija reformi jako je važna, znamo da to nije lako, ali Crna Gora ide pravim putem”, kazao je on.\nPridruživanje evroatlantskoj proodici veoma je važno i za Crnu Goru, ali i za NATO, ponovio je generalni sekretar Alijanse.\n“Premijeru, pohavljujem vas za ono što ste uradili do sada i ohrabrujem da nastavite”, kazao je Stoltenberg.\nPrethodno, na sastanku Sjeverno-atlantskog savjeta sa predstavnicima crnogorskih institucija na Cetinju, Stoltenberg je rekao da je u tijesnoj saradnji sa NATO-om, Crna Gora od 2006. reformisala vojsku i bezbjednosne službe.


RTS :: Libija, "kalašnjikov" demokratija protiv sina Moamera Gadafija\nSvet Libija, "kalašnjikov" demokratija protiv sina Moamera Gadafija\npetak, 26. nov 2021, 17:22 -> 17:37\nAutor: Rade Maroević @maroevic\nLibija, "kalašnjikov" demokratija protiv sina Moamera Gadafija\nGrupa naoružanih osoba sprečila je advokata Sejfa al Islama da uloži žalbu na odluku izborne komisije kojom je odbijena njegova kandidatura za predsednika Libije. Odbijeno 25 od 98 prijava za predsedničke izbore. Korupcionaške afere bacaju senku na još nekoliko kandidatura.\nNaoružani odmetnici, kako su ih nazvale lokalne vlasti, nekoliko časova su držali na nišanu službenike suda u Sabhi, taman koliko je bilo dovoljno da oteraju advokata koji je pokušao da uloži žalbu Sejfa al Islama na odluku izborne komisije da odbaci njegovu kandidaturu za predsedničke izbore 24. decembra.\nKandidatura sina Moamera Gadafija odbijena je jer se protiv njega vode procesi zbog navodnih ratnih zločina pred Međunarodnim krivičnim sudom i lokalnim sudovima. Pre šest godina Sejf al Islam je bio osuđen na smrt zbog "otpora koji je pružao Arapskom proleću", ali je ta presuda, nekako, u međuvremenu zaboravljena.\nNapadači još uvek nisu identifikovani, ali grad Sabhu i okolinu kontrolišu snage lojalne još jednom predsedničkom kandidatu – generalu Haftaru Kalifi, kontroverznom profesionalnom vojniku koji je tokom karijere prešao put od Gadafijevog miljenika, političkog zatvorenika, protežea Centralne obaveštajne agencije i saveznika Rusije.\nSamozvani "feldmaršal" Haftar, koji je mesecima držao Tripoli pod opsadom, drugi je u nizu kontroverznih kandidata za budućeg predsednika Libije. Kao i u slučaju Sejfa el Islama, njegovoj kandidaturi se žestoko opiru oružane i svakojake druge grupe sa zapada države, kao i Amerikanci pred čijim se sudovima vodi nekoliko procesa za ratne zločine koje su navodno počinile njegove snage.\nTakođe, libijski izvori navode da Haftar ima američko državljanstvo, što bi ga, takođe, moglo koštati mesta na glasačkom listiću, ukoliko se izborna komisija usudi da se suprotstavi njegovim snagama.\nFrakcije sa istoka Libije, na čije glasove računaju i Haftar i Sejf el Islam, unapred su upozorile rivale da će poštovati odluke prelazne vlade samo do 24. decembra za kada su zakazani izbori.\nIstraga i osude\nLibijske vlasti su odmah posle opsade suda u Sebhi naredile istragu o ovom događaju, koji baca ozbiljnu senku na ionako problematičan plan da se 24. decembra održe predsednički izbori u državi koja je dozlaboga podeljena još od pada Gadafijevog režima 2011. godine.\nPrelazna vlada, čiji je jedini zadatak da organizuje izbore, napadače je odmah nazvala odmetnicima, dok su Misija Ujedinjenih nacija u Libiji i SAD izrazili zabrinutost zbog razvoja događaja.\nKalid el Zaidi, advokat koji je u ime Gadafijevog sina trebao da uloži žalbu, rekao je da su naoružani napadači, pod pretnjom orujem izbacili sve službenike iz suda i na taj način sprečili početak žalbenog postupka.\nTime je u velikoj meri poremećen proces, koji treba da bude okončan 24. decembra, prvim direktnim predsedničkim izborima u istoriji ove države, ali i prvim izborima od 2014. godine, kada je međunarodna zajednica neuspešno pokušala da glasanjem sastavi zemlju izlomljenu posledicama građanskog rata i intervencijom NATO-a.\nNajavljeno je da će proces potvrđivanja kandidatura biti okončan najkasnije do 7. decembra, ali je incident u Sebhi ovaj plan već u velikoj meri doveo u pitanje. Prvobitno je, takođe, bilo planirano i da predsednički i parlamentarni izbori budu održani istovremeno, ali se ta strategija pokazala preambicioznom, pa su izbori za libijski parlament odloženi za februar.\nŠef privremene libijske vlade, Hamid Debija se takođe našao na meti kritika iz rivalskih tabora, pošto su ga Ujedinjene nacije u nedavno objavljenom izveštaju, optužile za kupovinu glasova u procesu koji je vodio ka formiranju prelazne vlade.\nUN tvrde da je Debija dospeo na čelo prelazne vlade pošto je podršku platio 200.000 američkih dolara, što će dodatno potkopati pokušaj međunarodne zajednice da počne izgradnju institucija u toj državi.\nSvetlu budućnost ne obećava ni kandidatura nekadašnjeg predsedavajućeg libijskog parlamenta, Aguile Saleha Ise, koji je zdušno podržavao Haftarove napade na Tripoli, zbog čega su ga SAD i EU, svojevremeno, uvrstile na crne liste.\nBeg iz Libije\nPredsednički i najavljeni parlamentarni izbori, međutim, nisu uneli preteranu nadu među stanovnike Libije, pa su organizacije koje prate migracije upozorile na mogući novi talas izbeglica iz te države.\nUpozorenja su usledila posle serije tragedija u kojima su poslednjih sedmica stradale desetine ljudi koji su čamcima pokušavali da preplove mora i nađu spas u zapadnoj Evropi.\nBritanske vlasti su navele da je od početka godine kanal koji deli tu državu i Francusku prešlo bezmalo 25.000 migranata, odnosno tri puta više nego godinu dana ranije.\nLibijci su, suštinski, prilično skeptični mogu li slobodni i pošteni izbori uopšte biti održani u državi kojom dominiraju lokalne, mahom naoružane, frakcije, korucija i otvorena neprijateljstva.\nTakođe, ambicijama međunarodne zajednice da stvore novu, prosperitetnu Libiju ne pogoduju ni važeći zakoni, kojima je dramatično ograničena sloboda izražavanja i političkog udruživanja.\nNa koncu, prepreku začetku demokratije predstavljaju i bezbrojne naoružane grupe, koje bez ikakvih posledica već mesecima zlostavljaju, napadaju i pritvaraju novinare i političke aktiviste.\nSkeptici smatraju da bi održavanje izbora moglo pre doprineti izbijanju novih sukoba nego trasiranju puta ka stabilnosti u državi u kojoj je humanitarna pomoć neophodna za više od milion stanovnika, dok je deset godina od početka građanskog rata još 200.000 na spiskovima raseljenih.\nSukobi u Tripoliju – dva premijera, mnogo vojski i (ni)jedna država\nIzbori u Libiji, više sreće u sledećem izvlačenju\nIzbori u Libiji, nemoguća misija\nLibija, izbori koje (skoro) niko ne želi\nMač islama, Sejf al Islam, ipak predsednički kandidat\nPredizborni haos u Libiji – Haftar odbijen, zemlja na ivici novih sukoba\nLibija – lov na migrante, seča predsedničkih kandidata\nMač islama ne može da bude predsednik Libije\nOptuženi za ubistvo Dafne Karuane Galicije priznao zločin: Za mene je to bio samo posao\nNovi zemljotres u kabinetu Borisa Džonsona, ministri zdravlja i finansija podneli ostavke\nPolicija u Ankari rasturila Paradu ponosa, privedeno 36 osoba\nAmerički stelt lovci F-35 stigli u Južnu Koreju\nMickay Mouse napusta Disneland parcks Мики Маус напушта „Дизни”


Зелени – Александар Вучић за председника Србије | Zeleni Srbije\nZeleni – Aleksandar Vučić za predsednika Srbije\nGrađanima Srbije je potreban predsednik države koji je spreman, voljan, rešen, odlučan i sposoban da doprinese da Srbija ostane stabilna zajednica, da se modernizuje i ekonomski osnaži udruživanjem u evropsku zajednicu građana. Potreban je državnik koji neguje mir i saradnju sa narodima i državama Balkana i Evropske unije. Zeleni Srbije smatraju da je taj predsednik Aleksandar Vučić.\nPodržavamo kandidaturu Aleksandra Vučića jer je voljan i odlučan u nameri da osnaži javno upravljanje u oblasti zaštite životne sredine, kao i da Srbiju uvede u Evropsku uniju. Zeleni Srbije, u koaliciji koju predvodi Ivica Dačić, sa Socijalističkom partijom Srbije, smatraju Aleksandra Vučića, kandidata Srpske napredne stranke, i svojim kandidatom i u narednoj kampanji će ga snažno podržati.


Mnoga istraživanja potvrdila: Očevi imaju veći uticaj na život ćerki nego majke – Ženski kutak\nMnoga istraživanja potvrdila: Očevi imaju veći uticaj na život ćerki nego majke\nProslava rođendana o kojoj se priča: Jelena je blistala, Atina i Nika nikad srećnije, a ambijent kao iz bajke (foto)\nIlustracije koje će raznežiti sve tatine ćerke\nKakva su vaša iskustva, da li se slažete sa istraživanjima?\nIstraživanja pokazuju da očevi imaju veći uticaj na život ćerki nego majke.\nOvih dana ima mnogo više samohranih majki nego ranije i opšte je verovanje da je žena sposobna da samostalno odgaja dete, a naročito ćerku. Međutim, skorašnja istraživanja pokazuju da je to daleko od istine.\nNe samo da devojčice imaju mnogo koristi od odrasatanja uz očeve, već je prisustvo oca od kritične važnosti za emotivni razvoj ćerke. Zašto je tata važan u emotivnom smislu? Studija objavljena u Žurnalu porodične psihologije utvrdila je da kod devojčica koje imaju sjajan odnos sa svojim očevima postoji manji rizik od razvijanja depresije i anksioznosti i da se one lakše nose sa stresom.\nOne se ne stide da pričaju o svojim osećanjima, što im priprema teren za ispunjenije odnose kasnije u životu. Međusobni odnosi, se*sualnost, sistem vrednosti i samopouzdanje su neke od dodatnih stvari koje očevi oblikuju kod svojih ćerki. Kada tata izgradi zdrav odnos sa svojom ćerkom, on joj, u suštini, pomaže da zauzme pozitivan stav prema sebi i podiže njeno samopouzdanje.\nZašto je tata važan u praktičnom smislu? Ne samo da tata ima veoma jak emotivni uticaj, već on ima i ogroman uticaj na finansijsko i fizičko zdravlje svojih ćerki. Studija koju je uradio Rutgers pokazala je da će se devojčice koje su sve vreme imale aktivno uključenog oca uz sebe verovatno lakše snaći u životu.\nOne su i boljeg fizičkog zdravlja nego one koje nisu imale očeve uz sebe ili čiji očevi nisu bili angažovani oko njih. Očevi pomažu ćerkama u obezbeđivanju materijalne sigurnosti koja im, zajedno sa emocionalnim i fizičkim zdravljem, omogućava da budu uspešnije i finansijski stabilnije.\nAktivno uključeni u život ćerki od rođenja Očevi koji su od samog početka uključeni i kod kojih je povezanost izraženija mogu očekivati da vide plodove svog truda. Najranije uključivanje očeva je koncept novijeg datuma, jer se do pre samo nekoliko decenija očevima nije ni dozvoljavalo da prisustvuju rađanju svojih ćerki.\nDanas se muškarcima pruža mnogo više mogućnosti da budu aktivno uključeni od samog početka. Mogu da hrane svoje devojčice, koristeći hranu za bebe, da ih ljuljaju pre spavanja, da im menjaju pelene i da učine još mnogo toga što će im omogućiti da izgrade poseban odnos sa svojim ćerkama.\nUticaj medija Uprkos boljim prilikama za rano angažovanje, mediji često kreiraju negativnu sliku o muškarcima, s kojom se oni teško suočavaju. Na primer, očevi se često prikazuju kao bezumnici, koji uopšte ne mare za svoje žene i njihove potrebe. Međutim, za muškarca je bitno da tako lošem predstavljanju ne pridaje značaj i da ga prepozna kao stereotip koji ne treba slediti.\nUloga mama Iako je tatino prisustvo od neizrecive važnosti za ćerku, to ne znači da treba umanjiti ulogu koju ima majka. Majka je tu da pruži važan savet o tome šta znači biti uspešna žena, a tu je i da svoju ćerku uputi u stvari vezane za pubertet, menstruaciju itd.\nPovezane vesti:ćerke, tate\nSrbi su se oduvek plašili Todorove subote: Danas je veoma bitno da uradite ovo!